Буюк масъулият ёхуд имом хатиб ким ва у қандай бўлиши керак? - Fitrat.uz\nБош саҳифа / Мақолалар / Буюк масъулият ёхуд имом хатиб ким ва у қандай бўлиши керак?\nAprel 12, 2020\tБуюк масъулият ёхуд имом хатиб ким ва у қандай бўлиши керак?da fikr bildirishni o'chirish 121 Кўришлар\n«Имом» арабча сўз бўлиб, тўғри йўлга бошловчи, пешво маъносини билдиради. Шунингдек, ўзида савоб ишларни мужассам қилган инсон маъносини ҳам англатади. Демак бир сўз билан айтганда, имом кишиларни эзгу мақсадлар сари етакловчи ва ҳидоятга йўлловчидир. Қуръони каримда айни шу маънони ифода этувчи бир қанча оятлар бор:\n“Эсланг, Иброҳимни бир неча сўзлар билан Робби имтиҳон қилганида, уларни мукаммал адо этди. Шунда (Аллоҳ):“Албатта, Мен сени одамларга имом (пешво)қиламан”, деди…”\nЮқоридаги ояти кариманинг мазмунидан шуни англашимиз мумкинки, имомлик вазифаси бу буюк мартабадир. Шу билан биргаликда имомлик вазифаси ўта нозик ва масъулиятлилиги билан ҳам ажралиб туради. Чунки, имом одил, фахм-фаросатли, бор вужуди билан инсонларга, жамиятга хизмат қилишга чин дилдан киришган киши бўлмоғи лозимдир.\nШуни ҳам алоҳида таъкидлаб ўтиш жоизки, Қуръони Каримнинг оятларида имом яхшиликка чорловчи маъноларида қўлланилган. Шу сабабли, кўп оятларда келган «имом» сўзи Пайғамбарлар, Расулларга нисбатан ишлатилган. Чунки, улар кишиларни фақат яхшиликка чорловчи, қалби пок, соф иймон эгалари бўлишган. Бугунги кундаги имомлардан ҳам мана шу сифатлар талаб этилади. Демак, имом ҳидоятга бошловчи ва эзгу ишларга йўллайдиган шахсдир. Пайғамбарлар, уламолар ва солиҳ кишилар хайрли ишларнинг имоми ва пешвосидир. Юқоридаги оятлар ва фикр-мулоҳазаларни ҳулоса қилиб айтганда, имом чуқур диний илмга эга бўлган, адолатли, диёнатли, мамлакатдаги ислоҳотларни тўғри тушунган, халқни фақатгина яхши нарсаларга буюрадиган шахс бўлиши лозим.\nАллох таоло Каломи шарифида илмнинг нақадар улуғлиги ҳақида кўп оятларни нозил қилган. Жумладан:\n«Айтинг: «Биладиганлар билан билмайдиганлар тенг бўлурми?!» (Зумар сураси 9-оят) мазмунли ояти каримага чуқур назар ташласак моҳиятини тафаккур қилсак, ҳозир жамият ҳаётида имом хатибларнинг ўрни, мавқеи катта ва масъулиятли эканини ҳис этамиз.\nДарҳақиқат, Ислом дини имом хатиблар зиммасига катта масъулият юклайди. Имом хатиб Аллоҳ таолонинг марҳамати ила диний ва дунёвий илмлардан баҳраманд бўлиб, улуғ устоз мударрис ва муаллимлардан етарли ва зарур билимларни олади. Шунингдек, ибодатларни адо этишда, маросимларни ўтказишда ва динимизнинг эзгу таълимотларини мўмин-мусулмонларга тўғри етказишда уларнинг муҳим ўрни бор. Лекин бу ўта масъулиятли вазифаларни калта фикрлаш орқали, оммага турли сўзларни тарқатиш, мусулмонлар орасида фитна ва келишмовчиликлар келиб чиқишига сабабчи бўладиган сўзларни айтиш имом хатибнинг катта хатоси ҳисобланади. Чунки, фитна ҳар кандай ёмон оқибатларга олиб келиши мумкин.\nМасжидларда дунёвий сўзларни сўзлаш, жанжаллашиш, баҳслашиш, баланд овозда гаплашиб беҳуда сўзлар билан одамларга озор бериш, фитна-фасод, иғво қилиш катъиян ман этилган.\nРасулуллоҳ соллаллоҳу алайҳи васаллам: «Замон охирлашганда умматларимдан бир қанчалари масжидларга йиғилиб, дунё сўзлари билан машғул бўлишади. Зинҳор улар билан ўтирманг. Чунки, уларнинг Аллоҳга ҳожатлари йўқдир» деб огоҳлантирганлар.\nМеҳроб бу — ваъз-насиҳат, илм-маърифат, зиё-нур, одоб-ахлоқ, ҳалоллик, поклик, меҳр-оқибат, тўғри сўзлик бир сўз билан айтганда Аллоҳ таолонинг бизларга юборган соф Ислом дини моҳиятини етказадиган маскандир. Меҳроб – Пайғамбаримиз соллаллоҳу алайҳи васаллам умматларига иршод қилган, саҳобалар, мужтаҳид уламолар, дин пешволари турган масжидларнинг юраги ҳисобланади. Кишининг тириклиги юрагининг уриши билан бўлса, меҳробнинг тириклиги унда турган масъул кишининг тўғри сўзлиги, омонатпарвалиги билан бўлади. Шунинг учун ҳам имомдан улуғ вазифа – меҳроб масъулиятини бор вужуди билан ҳис этишга буюрилгандир.\nФитна котилликдан хам ашаддийрокдир!\nБугунги кунда ижтимоий тармоқ деярли барчанинг кундалик ташвишига айланган десак, муболаға бўлмайди. Замонавий уяли алоқа воситаларининг деярли барчаси интернетдаги маълумотларни бир зумда кафтингизга намоён қила олади. Лекин бу маълумотлар ичида ишончли ва ишончсизлари бир вақтда намоён бўлади.\nШуни асло унутманки ёлғон гапириш ва фитна чиқариш мўмин- мусулмонларга ҳос иш эмас. Мана шундай фитнали гаплар, уламолар устига туҳмат қилиш каби иллатларни мусулмонлар ичидан айнан имомдан содир бўлиши бу катта хатодир. Чунки, Аллоҳ таоло “Ҳужурот” сурасида шундай марҳамат қилган:\n“Эй, мўминлар! Кўп гумон(лар)дан четланингиз! Чунки баъзи гумон(лар) гуноҳдир. (Ўзгалар айбини қидириб) жосуслик қилмангиз ва бирингиз бирингизни ғийбат қилмасин! Сизлардан бирор киши ўлган биродарининг гўштини ейишни хоҳлайдими?! Уни ёмон кўрасиз-ку, ахир! Аллоҳдан қўрқингиз…!”\nНаҳотки, мусулмон мусулмон тўғрисида ўзи аниқ билмаган нарсалар борасида катта гумонда бўлиши мумкин?! Агар у гумон қилиб муҳокама қилаётган мусулмон уламо бўлса-чи? Бунинг гуноҳи янада катталашмайдими? Нима учун ўзи гумон қилган нарсалар ҳақида шу кишининг олдига бориб айтмайди, ўзи билан суҳбатлашмайди ва агар айби бўлса ўзига айтмайди? Бутун оммага чиқиб уламолар хусусида муҳокама қилишга, барчани бирдек қора дейишга Аллоҳдан қўрқмаса. Ахир Расулуллоҳ соллаллоҳу алайҳи васаллам ҳадиси шарифларида қуйидагича марҳамат қилганлар:\n“Билгинки, уламоларнинг гўштлари заҳарлидир. Ким бирор олимни ҳақорат қилса Аллоҳ таоло унинг ўлимидан аввал қалбини ўлими билан балога гирифтор қилади”.\nБундан ташқари кишилар орасида фитнага сабаб бўлувчи сўзларни айнан меҳробдан туриб айтишлик ҳам мумкин эмас. Чунки, айтилаётган сўзлар айрим масалаларда ихтилоф, низо ва фитна чиқишига ҳам сабаб бўлиши мумкин.\nАллоҳ таоло Куръони Каримда шундай марҳамат қилади:\n«Фитна котилликдан хам ашаддийрокдир…» (Бакара 191-оят).\nХулоса, ҳар бир мусулмон бошқа мусулмон тўғрисида фақатгина яхши гумонда бўлиши лозим, бирор уламони муҳокама қилишга ва айниқса, билиб билмай айблашга ҳеч кимнинг ҳаққи йўқлигини яхши англаши керак. Бугунги кунда барча учун ўрнак бўлувчи, доимо омманинг нигоҳида турувчи имомлар айтаётган ҳар бир сўзларини тўлиқ англаб, халқга ҳам фақатгина яхшиликка етакловчи нарсаларнигина айтишлари лозимдир.\nАллоҳ таоло барчаларимизни билиб билмай хато қилиб қўйишдан, бирор мусулмон борасида ёмон гумонда бўлишдан сақласин! Барчаларимизни айтаётган сўзларимиз энг аввало ўзимизнинг дунё ва оҳиратимиз учун қолаверса, атрофдагиларнинг манфаати, юртнинг тинчлиги, юксалиши учун сабабчи бўладиган ҳайрли сўзлар бўлишини Ўзидан сўраб қоламиз!\nТошкент вилояти бош-имом хатиби ўринбосари\nҚибрай тумани «Дўрмон» жоме масжиди\nимом-хатиби М. Миржалилов\nАввалги Биз коронавирусни аҳиллик ва оқиллик билан енгамиз!\nКейинги Карантин қоидаларига беписанд бўлмайлик!


Бўлўт Шамшиев: Қирғизистондаги энг катта офат нигилизмдир - Фарғона.Ру ахборот агентлиги\n05:53 msk, 7 Июль 2020\nБўлўт Шамшиев: Қирғизистондаги энг катта офат нигилизмдир\n30.03.2007 21:09 msk\nЎш Қирғиз-Ўзбек университетида айни пайтда президентнинг маданият бўйича маслаҳатчиси бўлиб ишлаётган таниқли кинорежиссёр, СССР ва Қирғизистон халқ артисти, СССР Давлат мукофоти лауреати Бўлўт Шамшиев билан учрашув бўлиб ўтди.\n- Мен Ўшга сиёсатчи сифати келганим йўқ ва бу ерда сиёсий ташвиқот билан шуғулланмоқчи эмасман, - дея билдирди Бўлўт Шамшиев аввал-бошданоқ. – Сўнгги йилларда томошабин билан алоқа йўқолиб қолди. Мастер-классларимни Россияда, Озарбайжонда, узоқ хорижда ўтказаман ва юртдошлар билан кам мулоқотда бўламан. Энди эса менга тез-тез қўнғироқ қилишиб, мамлакатда нима бўлаётганини, шу жумладан, киномиз тақдири қандай кечаётганини гапириб беришни илтимос қилаяптилар.\nҚирғизистондаги замонавий кино аҳволи ҳақида, Шамшиевга кўра, икки оғиз сўз билан айтиб бериш қийин. Совет даврида шуҳрат тутган қирғиз кинематографи нима учун узоқ йиллар узлатга чекинганлигини англаш учун СССР парчаланган пайтларга қайтиш лозим бўлади.\n- Ўн беш йил мен фильмларни суратга олмадим, чунки президент Ақаев менинг ишлашимни хоҳламасди. Ақаев фақат кинематографгагина эмас, умуман маданиятга пул ажратмасди, маданият уни қизиқтирмасди. Ҳозир аҳвол ўзгарди, расмийлар ниҳоят маданиятга эътибор қаратдилар ва уни ривожлантириш учун ҳар йили 500 миллион сўм, жумладан, кино учун 120 миллион сўм ажратишга ваъда бердилар. Менинг вазифам ёшларнинг оёққа туришига ёрдам бериш, уларни фикрлашга ўргатишдир. Энди ёшлар ҳақида фильмлар суратга олиш керак. “Қирғизкино” концерни телевидениемиз билан биргаликда ёшларбоп сериаллар яратиш миллий лойиҳасини ишлаб чиқаяпти. Шунга ўхшаш бир сериал экранга чиқди, албатта, уни яхши деб айтолмайман, аммо бу фақат бошланиши, холос. Бизга ўз касбининг усталари керак.\nМаълум бўлишича, ўтган йиллар мобайнида Бўлўт Шамшиев ишсиз ўтирмаган экан. У бир неча романлар, қиссалар, комедия, шунингдек, ўзи қирқ йилдан бери ўрганаётган “Манас” эпосига бағишланган ишлар ёзибди. У Манас ҳақида кўп қисмли фильм суратга олишни жуда истар экан, аммо, унга кўра, бунинг учун замонавий кинотехнологияларга эга бўлган Ҳолливуд керак. “Мен бу дунёга Манас ҳақида ҳикоя қилиш учун келган бўлсам керак”, - дейди Шамшиев.\nПрезидент маслаҳатчисининг сиёсат ҳақида гапиришни истамаганлигига қарамасдан, талабалар томонидан берилган саволлар уни ижодий муаммолардан ҳозирда барча қирғизистонликларни ташвишлантираётган муаммоларга ўтишга мажбур қилди. “Қирғизистоннинг муносиб келажаги учун” бирлашган фронти ташкил этилганидан сўнг республикада яна аҳвол таранглашган, унинг лидерлари 11 апрелдан бошлаб амалдаги расмийларга қарши муддатсиз митинглар бошлашларини эълон қилганлар.\n- Митинглар фитнадан бошқа нарса эмас. Уни халқни ўн беш йил талаган ўнглар уюштиряптилар. Ақаев даврида уларнинг пичоқлари мой устида эди, энди эса уларни ёғли жойларидан маҳрум қилдилар. “Фронтчилар” эски тизимни қайта таъмирламоқчилар, аммо энди бунинг иложи йўқ. Мен президент маслаҳатчиси сифатида эмас, фуқаро сифатида айтаман: Қурманбек Бакиев – зиёли одам. У кескин чоралар кўришни истамаяпти, шунинг учун бундан айримлар фойдаланиб, вазиятни таранглаштираяптилар. Ўмурбек Текебаев, Мелис Эшимканов ва бошқалар “Бакиев нима билан шуғулланаяпти – бошланғич синф ўқувчилари учун емак (булочка билан бир стакан сут) жорий қилди...” деб кулган эдилар. Тўғри, Бакиев ўз фаолиятини кичикроқ ишлардан бошлади. Аммо у кейин, масалан, қишлоқ ҳукуматлари учун 190 та машина, 1600 комбайн ва тракторлар берди. Ақаев қишлоққа умуман машина бермаганди. У ҳукмронлик қилган даврда техника олиб келганлари тўғри, лекин бу техника жуда қиммат эди. Ўшанда қишлоқдагиларга “Истасанглар - сотиб олинглар”, дейилганди. Лекин қайси пулга? Ақаев аввал, ўзининг айтишича, “қизил директорлар” билан уруш олиб борди ва бутун саноатни барбод қилди. Кейин у “қизил раислар” билан кураша бошлади. Унинг сиёсати натижасида бутун иқтисодиёт барбод бўлди, коррупция, ерни чайқов қилиб сотиш гуллаб-яшнади. Бишкек атрофидаги ерларни нима қилаётганларини кўринг. Муқаддас Иссиқкўл қирғоқларини эса хусусий қурилишлар учун сотиб юбормоқдалар, ҳатто президентга қарашли 16 гектар ерни ҳам сотиб юборибдилар. Энди ҳаммасини Бакиевга ағдаришга ҳаракат қилаяптилар, унинг ишлашига йўл қўймаяптилар.\nШунингдек, Бўлўт Шамшиев ҳозир майдонга митинг қилиш учун келадиганлар орасида 2002 йил Ахсида бўлиб ўтган фожеадан сўнг бўлгани каби ғоя учун курашадиган одамлар йўқлигини айтди. Унинг фикрича, энди одамлар майдонга ишга келгандай келаяптилар, улар рўйхатдан ўтиб, ўз пулларини олаяптилар - бунга режиссёрнинг ўзи гувоҳ бўлган. Ақаев қашшоқликка гирифтор қилган бу одамлар нима ҳам қилсинлар, дея савол беради у.\n- Мен сайлов комиссияси Бермет Ақаевани қандай қилиб парламент депутатлигига номзод сифатида рўйхатдан ўтказганига ҳайронман, - дейди Бўлўт Шамшиев. – Миш-мишларга қараганда, у ҳар бир овоз учун катта пул ваъда қилганмиш. Мен бу миш-мишни тўғри, деб таъкидлай олмайман. Аммо бу билан у нимага эришади? Ўзининг ҳамма ишга қодирлигини исботламоқчими?\nЎшлик талабалар билан бўлган учрашув ниҳоясида Бўлўт Шамшиев ҳозир Қирғизистон учун маҳаллийчиликдан ташқари энг мудҳиш офат нигилизм (нигилизм – ҳар қандай меъёр, тамойил ва қонунларни инкор этиш - таҳр. изоҳи) эканини қайд қилди .\nАлла Пятибратова – “Фарғона.Ру” АА учун махсус


Ироқда зўравонликлар давом этмоқда. Кейинги хабарларга кўра¸ бугун пойтахт Бағдод ва Мосулда кучли портлашлар юз берган.\nБағдоддаги АҚШ қўшинлари жойлашган ҳудуд яқинида бугун машина портлаб кетиши оқибатида камида 8 киши ҳалок бўлди¸ кўплаб одам жароҳат олди.\nЯшил ҳудуд деб аталувчи бу жойда Ироқ муваққат ҳукумати маъмурияти ҳамда АҚШ ва Британия элчихоналари ҳам жойлашган.\nЯшил зона яқинидаги ҳодисадан бир соат ўтиб¸ Бағдоддаги Саудин кўчасида портлаш юз берди. Ҳозирча унинг сабаблари аниқ эмас.\nМосулда эса¸ полиция маҳаллий мактаблардан бири ëнида машина портлаб кетганини маълум қилди.\nАҚШ ҳарбийлари мазкур ҳодисада исëнчи¸ деб гумон қилинган икки шахс ҳалок бўлганини билдирди.


Ўзбекистондаги болалар боғчаларида қандай ноқонуний схемалар мавжуд? - Farzand.uz\nЎзбекистондаги болалар боғчаларида қандай ноқонуний схемалар мавжуд?\nFeruza 22.12.2018 18:31 434 01\nСентябрь ойида Шайхонтоҳур туманидаги 197-сонли мактабгача таълим муассасасида ота-оналардан келиб тушган шикоят асосида Мактабгача таълим вазирлиги Ички аудит хизмати томонидан ўтказилган аудиторлик текширувидан сўнг прокуратура органлари Жиноят кодексининг 167-моддаси бўйича жиноят иши қўзғатганди.\n14 ноябрь куни муассаса собиқ мудираси давлат манфаатларига етказилган зарарнинг жами миқдори - 426 млн 875,5 минг сўм маблағни тўлиқ тўлагани маълум бўлди, деб ёзади Kun.uz. Мудира бунча пулни қаердан топгани номаълум.\nKun.uz мухбири ушбу соҳадаги мутахассислар билан боғланди ва айрим болалар боғчалари раҳбарлари қандай ноқонуний йўллар билан даромад топишаётганига аниқлик киритди.\nСут, сарёғ ва гўшт\nДаромад топишнинг энг асосий манбалари. Масалан, боғча мудираси гўшт савдоси билан шуғулланувчи хусусий тадбиркор билан келишади. Болалар ҳар ойда 100 кило гўшт истеъмол қилиши керак, бунинг учун пул ажратилган. Мудира етказиб берувчи билан келишиб олади ва унинг ҳисобига 100 кг гўшт учун пул ўтказади. Етказиб берувчи эса ўтказилган пулни нақдлаштиради ва боғчага бор-йўғи 40 кг гўшт олиб келади. Қолган пулни эса бўлишиб олишади. Айтайлик, 60 кг гўшт 2 млн 400 минг сўм турадиган бўлса, 1,5 млн сўмини мудира, 900 мингини гўшт сотувчи олади.\n1,5 млн сўмни 12 ойга кўпайтирсак, 18 млн сўм бўлади. Сут, қаймоқ ва бошқа маҳсулотлар билан ҳам худди шундай схема асосида иш кўрилади.\nЭкспертларнинг қайд этишларича, куз-қиш мавсуми арафасида болалар боғчалари захира учун кўплаб сабзавот (картошка, пиёз ва в.б.) сотиб олади. Масалан, болалар боғчасида керакли сабзавотларни захира қилиш учун 10 млн сўм бор. Бу пул таниш фирмага ўтказилади, улар эса пулни нақдлаштиришади. Мудиранинг қўлига 9 млн сўм тегади. Боғча ходимлари бозорга бориб 3 млн сўмлик сабзавот сотиб олишади, қолган пул эса чўнтакка тушади.\nБола кўп бўлса, даромад ҳам кўп бўлади\nМасалан, ҳар бир гуруҳда 20тадан бола бўлиши керак. Болалар боғчасида 6та гуруҳ фаолият кўрсатади. Ота-оналар мудирадан фарзандини боғчага қабул қилишини сўрашади. Чунки ота ҳам, она ҳам ишлайди.\n«Яхши, болангизни боғчага оламиз, ҳар ойда 150 минг сўм тўлайсиз. Айтганча, хоналарни таъмирламоқчимиз, таъмирлашга 200 минг сўм берасиз», дейди мудира.\nМуаммо ҳал бўлди. Асосийси, бола боғчага қабул қилинди.\nҲисоблаймиз: 6та гуруҳда ўртача 10тадан «ноқонуний» бола бор, ҳар бир бола учун ота-оналар ўртача 150 минг сўмдан тўлашади. Шундай қилиб, мудира ҳар ойда 9 млн сўм ишлайди.\nДе-юре: ҳар бир гуруҳда 2тадан тарбиячи бор. Болалар боғчасини 3та қоровул қўриқлайди. Тўрт нафар фаррош тозалаш ишлари билан шуғулланади.\nДе-факто: ҳар бир гуруҳда биттадан тарбиячи ишлайди. Боғчани 2та қоровул қўриқлайди. Фаррошлар эса 2 киши .\n«Мавжуд бўлмаган ходимлар»нинг маоши чўнтакка тушади.\nЮқоридаги «даромадлар»га таъмирлаш ва бошқа мақсадлар учун йиғимлар қўшилади.\nЎзбекистондаги айрим болалар боғчаларида мана шундай схемалар мавжуд.\nМактабгача таълим вазирлигининг қайд этишича, кейинги йилларда тизимда муаммолар тўпланиб қолган ва вазирлик бу муаммоларни ҳал қилиш учун барча чораларни кўрмоқда.\nМактабгача таълимни ривожлантириш жамғар...


Сана: 11.03.2020 702\nЎзбекистон халқ артисти Юлдуз Усмонованинг анъанага айланган концерт дастурига старт берилди.\nКонцертнинг илк куни мувофаққиятли ўтди. Катта жамоа жалб қилинган жорий йилдаги концертнинг биринчи кунидаёқ Юлдуз Усмонова мухлисларини ўзига мафтун этди.\nДастур 3 қисмдан иборат бўлди. Бироқ шунга қарамай, зални тарк этмаган томошабинлар талабига биноан бир нечта сўраган қўшиқлари концерт сўнгида куйланди. Ушбу концерт раққос ва раққосалар иштирокидаги ўзгача интро билан бошланди.\nШундан сўнг "Баҳор бўлади" таронаси билан Юлдуз Усмонова баҳорий образда саҳнага чиқди. Баҳорой раққосалар эса ўз рақслари билан дастурнинг бошидаёқ томошабинларни лол қолдиришни бошлашди.\nШундан сўнг "Тошкент сити" номли ажойиб тарона куйланди. "Дунёларидан", "Мажнунтол" номли мусиқий асарлар куйланганда раққосаларнинг бетакрор рақсларидан завқланган томошабинлар биргаликда рақсга ҳам тушишди.\nАна ундан сўнг бек вокал куйловчилар қаторида турган Нилуфар Усмонова саҳна марказига келди ва Юлдуз Усмонова билан бирга "Келмади" яъни халқ орасида "Шабада" номи билан машхур бўлган дуэтни куйлашди. Шу билан Биринчи қисмга якун ясалди.\nЮлдуз Усмонова иккинчи қисмга тайёргарлик кўргунга қадар қизиқчи Шукурилло Исроилов меҳмонларни ўз ҳазил мутойибалари билан кайфиятларини янада чоғ қилди.Иккинчи қисм "Шўх балла" таронаси билан бошланди ва "Йиғлайди", "Танҳоманам",\n"Розимикан", "Омон бўлинг", "Ой ой ой" ашулалари билан давомланди. Бу қисмдан ўрин олган "Онагинам" номли қўшиқ ҳаммани йиғлатди. Шундан сўнг саҳнага 50 дан ортиқ раққос ва раққосалар чиқиб такрорланмас рақсни ижро қилишди.\nУчинчи қисм "Мевлом" тарона билан бошланди. Кетма кет "Бир ғазал", "Олдида", "Дам дам","Тут қўлимдан, "Аёллар", "Севги изҳори" ва водийча "Жиндак" қўшиқлари ижро қилинди. Барча қўшиқларга рақсларни "Наврўз" рақс ансамблининг раққос ва раққосалари ижро қилди.\nКонцерт якунланди. Бироқ томошабинлар зални тарк этишмади. Яна қўшиқ сўрашди. Барча меҳмонларнинг бир овозда Юлдуз Усмонова дея хонандани қайта саҳнага чорлашди. Уларга йўқ дея олмаган Юлдуз Усмонова саҳнага чиқди ва сўраган соғинган қўшиқларидан бир нечтасини куйлади. Дастур давомида лазер шоу ҳам ўтказилди. Бетакрор декорация доимгидек мухлисларга баҳорий кайфиятни улашди. 25 март кунигача давом этадиган концертнинг қолган кунлари ҳам омадли ўтишига тилакдошмиз ва севимли санъаткоримизга куч-қувват тилаб қоламиз.


Атирау вилоятида йирик газ қайта ишлаш заводи қурилади NUR-SULTAN. Kazinform – Атирау вилоятига иш сафари доирасида Бош вазир Асқар Мамин Қашаған конида нефть қазиб олишда чиқадиган газни қайта ишлашга мўлжалланган йирик заводни қуриш бўйича йиғилиш ўтказди, деб хабар беради Kazinform primeminister.kz сайтига ҳавола қилиб.\nПойтахтда барча ўқувчилар энди автобусда бепул юришади NUR-SULTAN. Kazinform – Пойтахтимизда камолот ёшига етмаган барча болалар шаҳар ичидаги автобус йўналишларида бепул юришади. Бу ҳақда «CTS» МЧЖ раҳбари Бекмирза Игенбердинов маълум қилди, деб хабар беради Kazinform мухбири.\nҚозоғистон Ўзбекистонга автомобиль экспорт қилади QOSTANAI. Kazinform – Қозоғистон ва Ўзбекистон ўртасидаги 2-чи ҳудудлараро форумида Қостанайда ишлаб чиқарилган автомобилларни Ўзбекистонга экспорт қилиш бўйича келишувларга эришилди, деб Kazinform мухбири вилоят ҳокими матбуот хизматига ҳавола қилиб.\nХитойда коронавирус эпидемиясининг қачон тўхташи маълум қилинди BEIJİŃ. Kazinform – Хитойда коронавирус эпидемияси билан боғлиқ вазият шу йилнинг апрел ойи охирига қадар назоратга олинади. ХХР Соғлиқни сақлаш ишлари бўйича давлат қўмитасининг экспертлар гуруҳи раҳбари Чжун Наньшань пайшанба куни шундай баёнот берди, дея хабар беради Kazinform мухбири.\nҚозоғистон ва Ўзбекистон ўртасида 500 млн долларлик 52 та шартнома имзоланди NUR-SULTAN. Kazinform – Ўзбекистоннинг Хоразм вилояти Урганч шаҳрида ҚР Бош вазири Асқар Мамин ва ЎР Бош вазири Абдулла Арипов Қозоғистон ва Ўзбекистон ўртасидаги иккинчи ҳудудлараро ҳамкорлик форумида иштирок этди. Форумда бирқатор ўзаро манфаатли келишувларга эришилди. Бу ҳақда Kazinform Бош вазир матбуот хизматига таяниб хабар беради.\nПойтахт аэропорти: 6 та рейс кечикмоқда ва 5 та рейс бекор қилинди NUR-SULTAN. Kazinform – Нурсултон Назарбоев халқаро аэропортида 6 та рейс кечиктирилди ва 5 та рейс бекор қилинди, дея хабар беради Kazinform Қозоғистон Республикаси Индустрия ва инфратузилмаларни ривожлантириш вазирлиги матбуот хизматига таяниб.\nКоронавирус Европа ва Лотин Америкаси давлатларига тарқалмоқда SÃO PAULO - HELSINKI. Kazinform - Бразилия Соғлиқни сақлаш вазирлиги чоршанба куни янги коронавирус (COVID-19) қайд этилган биринчи ҳолатни тасдиқлади, дея хабар беради Kazinform агентлиги Agencia Brasilга таяниб.\nҚозоғистонлик спортчи қиз UFC билан шартнома имзолади ALMATY. Kazinform – Қозоғистонлик аралаш жанг санъати устаси Мария Агапова UFC билан шартнома имзолади, дея хабар беради Kazinform мухбири.\nЮртимизда еттита вилоятда 25 та йўл участкаси ёпилди NUR-SULTAN. Kazinform – Ақмола, Шимолий Қозоғистон, Қарағанди вилоятларида барча йўллар ёпиқ, деб хабар беради Kazinform «ҚазАвтоЖол» компаниясига таяниб.\nЖанубий Кореяда бир кунда 334 одам коронавирус юқтирди SEOUL. Kazinform - Жанубий Корея бир кунда 334 одам коронавирус юқтиргани қайд этилди, дея хабар беради Kazinform Yonhap агентлигига таяниб.\nПрезидент молия-кредит институтлари ноқонуний фаолиятига чек қўйишни буюрди NUR-SULTAN. Kazinform – Давлат раҳбари Қасим-Жомарт Тоқаев ҳуқуқ-тартибот идоралари ва молия бозорини тартибга солувчи давлат идоралари раҳбарлари билан учрашув ўтказди, деб хабар беради Ақорда.


Эркин агентлар рамзий жамоаси\n7 июль, 2021, 15:42\nҲозир унинг ҳизмати билан "Милан" ва "Лацио" клублари жиддий қизиқиб қолган.\nSPORTS.uz сайти айни дамда ишсиз қолиб кетган энг таниқли футболчилардан ташкил топган рамзий жамоани эътиборингизга ҳавола этади.\nДарвозабон: Aндрей Лунев (29 ёш)\nРоссиялик посбон келажакда супер кипер бўлиши тахмин қилинган эди, бироқ якунда... У РПЛ даражасидан баланд кўтарилишни уддалай олмади. "Зенит", "Уфа" сингари клублардан сўнг, умуман ишсиз қолиб кетди. Ҳозир, 29 ёшли посбон ўзига янги жамоа излаш билан банд.\nҲимоячилар: Элсайд Хюсай (27 ёш)\nГаттузонинг ёқимтойи "Наполи"да ажойиб мавсумларни ўтказди. Ўнг қанот ҳимоясида Италиянинг энг кучли ижрочиларидан бирига айланди, аммо Неаполда ўзи истаган совринларга эга чиқмади. Натижада, Женнаро клубни тарк этиши билан ўртадаги шартномани узайтиришдан воз кечди. Ҳозир унинг хизмати билан "Милан" ва "Лацио" клублари жиддий қизиқиб қолган.\nЖером Боатенг (32 ёш)\nЕвропа биринчилиги стартидан аввал, Лёв Мюллер ва Хуммельсни термага чақирди. Негадир, Жеромга жой топилмади. Aлаба клубни тарк этган бўлса-да, Жеромни "Бавария" ушлаб қолишни истамади. Мюнхенликлар Жером уларга энди фойда бермаслигига аниқ ишонмоқда. Футболчи жамоада яна бир йил қолиш учун кичикроқ маошга ҳам рози эканлигини эълон қилди. Ҳатто, захирада ўтиришга рози бўлди, бироқ "Бавария" буни қатъиян рад этди. Сўнгги маълумотларга қараганда, собиқ ЖЧ ғолибини "Рома" илиб кетмоқчи.\nСерхио Рамос (35 ёш)\nМиш-мишларга қараганда, Жозе Моуриньо Рамосни "Рома"да кўриш орзусида, бироқ "эл-капитано" ЕЧЛда тўп сурмоқчи. Aслида, Серхио Мадридда қолиши мумкин эди, аммо Перес билан музокаралар кескинлашиб кетди. Натижада, ҳимоячи кетишга мажбур бўлди. Қаҳрамонимиз ҳозир Парижда. Унинг ПСЖ билан келишувга эришгани ҳақида турли хабарлар пайдо бўлмоқда.\nПатрик ван Aнхолт (30 ёш)\nДеярли бутун фаолияти AПЛда ўтган ҳимоячи "Кристал Пелас" билан 4,5 йиллик шартномасини янгиламади. Нидерландия термаси аъзосига "туманли альбион"даги бир нечта жамоалардан таклифлар бор. Яқин ҳафталар ичида уларнинг қай бирини "пойга"да ғолиб чиққани маълум бўлади.\nЯрим ҳимоячилар: Жон Лундстрем (27 ёш)\nAнглиянинг нақд 4 лигасида гол киритган Жон ўтган мавсумни "Шеффилд" билан омадсиз ўтказди. Қишда Жеррард уни "Глазго Рейнжерс"га таклиф қилди, аммо футболчи AПЛда қолишни афзал кўрди. Ҳозирда ишсиз. Чемпионшипнинг бир нечта клубидан таклифлар бор, лекин Лундстрем элита аъзолари сафида тўп суриш ниятида.\nПаулиньо (32 ёш)\nЎз вақтида 42 миллион евро эвазига Хитойга кўчиб ўтган ярим ҳимоячи ҳозир ишсиз. Унинг хизматларига Осиё клублари қизиқаётгани рост, бироқ собиқ "Барса" аъзоси ўз кучини Европада синаб кўришни афзал кўрмоқда. Унга Каталония клубидан ташқари яна бир нечта ажойиб таклифлар келиб тушган.\nAлекс Тейшера (31 ёш)\nБразилиялик футболчи 2016-йилда Хитойга улкан пуллар ортидан келади. "Шахтёр"ни 50 миллион евролик қилган бразилиялик 5 йил давомида Чин юртида муносиб ҳаракат қилди. 73 гол ва 43 ассист. 153 ўйин учун шунчаки фантастик натижа. Қаҳрамонимиз мамлакат биринчилигини қўлга киритгач, клубда молиявий муаммолар пайдо бўлди. Оқибатда, жамоа қарзлари кўпайиб кетгани боис банкрот, деб эълон қилинди. Ҳозир, Тейшера Россия ва Туркия клублари билан музокаралар олиб бормоқда. Фаолияти давомида 200 дан ортиқ гол киритган ярим ҳимоячи учун даъвогарлар кўп эмас.\nҲужумчилар:Лионель Месси (34 ёш)\nИшониш қийин, аммо 1 июл куни соат тонгги 3:00 да Лео эркин агент мақомини қўлга киритди. Ўтган йили уни куч билан жамоада олиб қолишган эди. Янги президент келгач, кутилганидек ҳаммаси ўз изига тушмади. Месси "Копа Aмерика"да зафар қучиш орзусида. У турнирдан сўнг, фаолияти қандай давом этишини расман эълон қилади.\nФранк Рибери (38 ёш)\nЎз вақтида "олтин тўп" эгаси бўлиши тахмин қилинган йигит ҳозир ишсиз. Шунга қарамай, Франк бутсаларини михга илмоқчи эмас. "Фиорентина" собиқ ЕЧЛ ғолиби учун янги шартнома таклиф қилмади ва у айни дамда эркин агент. Шунга қарамай, унга қизиқаётган клублар етарлича топилади.\nСантос Борре (25 ёш)\nКолумбиялик форвард "Ривер Плейт" сафида деярли 3 ўйинда бир гол киритишни уддаламоқда. 18 ёшида Европага ташриф буюрган ҳужумчи Испания клубларида "жон сақлаш"ни уддалай олмаган эди. Орадан 8 йил ўтгач, у улғайди. Жисмонан ва тактик анча ўсишга эришди. Ҳозирда, у билан Россиянинг бир нечта жамоаси қизиқиб қолгани ҳақида миш-мишлар юрибди. Тез орада, РПЛда янги номни учратиб қолишимиз ҳеч гап эмас.


Фан олимпиадаси ўтказилаётган ҳудудларга кузатув камералари ўрнатилди - zarnews.uz\nБугун Самарқанд вилоятидаги умумий ўрта таълим мактабларида 3 минг 500 нафардан ортиқ 9-синф ўқувчилари ўртасида фан олимпиадалари бўлиб ўтаётгани ҳақида хабар бергандик.\nТойлоқ туманидаги 60-умумий ўрта таълим мактабида ҳам фан олимпиадаларининг туман босқичи бўлиб ўтмоқда. Унда тумандаги умумий ўрта таълим мактабларидан 270 нафар 9-синф ўқувчилари 18 та фан бўйича ўзаро куч синашмоқда.\nЖойларда бўлиб ўтаётган фан олимпиадаларини адолатли ўтказиш мақсадида имтиҳон бўлаётган синфхоналар, заллар кузатув камералари билан жиҳозланди. Ота-оналар эса ташқарида ўрнатилган монитор орқали ўз фарзандини қандай имтиҳон топшираётганини бевосита кўриб туриши мумкин.\nБу йилги фан олимпиадаларининг аҳамиятли жиҳати шундаки, унда иштирок этаётган ҳакамлар ҳайъати бир ҳафта олдин имтиҳондан ўтказилиб, саралаб олинган фан ўқитувчиларидир. Саралаш жараёнида вилоят бўйича 3 минг 400 нафар ўқитувчи қатнашиб, улардан 1200 нафари, яъни 75-100 балл тўплаган билимдон, фаол, зукко фан ўқитувчилари танлаб олинди.\nАҳмад ал-Фарғоний олимпиадаси ғолибига 22 миллион сўм берилди


Бизга ёзадилар׃ Ўзбекнинг қорни нонга тўядими? | TURONZAMIN-Jahongir Muhammadning nashri\nБарчамизга маълумки бугунги кунда озиқ-овқат муаммоси умумжаҳон муаммосига айланди. Барча давлатларда нон нархи кескин кўтарилди. Қозоғистон ғалла экспортига тақиқ эълон қилди. Бангладеш, Покистон ва Афғонистон давлатларида озиқ-овқат қимматлашига нисбатан норозилик намойишлари бўлиб ўтди.\nВазият ўта хавотирли аҳамият касб эта бошлагач АҚШ президенти Жорж Буш озиқ-овқат муаммоларини ҳал этиш учун 750 млн. доллар маблағ ажратилишини сўраб АҚШ конгрессига мурожаат қилди.\nБу ўта хавотирли муаммо фақатгина тараққий этаётган давлатларда эмас, балки анчайин тараққий этган давлатларда ҳам сезилмоқда. Масалан йил бошидан буён Россияда нон нархи 20% га қимматлади. “Туяни шамол учирса эчкини осмонда кўр”-деб бежиз айтишмаган.\nЎзбекистондаги вазият янада ачинарлироқ. Ўзбекистон фуқаролари йил бошидан буён 25% га қимматлаган нархда нон сотиб олиш учун навбатда туришга мажбур бўлишмоқда. Ҳа, ватандошларимизнинг ўзга чораси йўқ. Чунки, бозорларда нон нархи кўкка ўрлаб кетган. Ўзбекистон ғалла мустақиллигига “эришгани билан” ўзини-ўзи ғалла билан таъминлай олиш қудратига эга эмас. Экологик вазият бутунлай издан чиқиб кетганлиги сабаб экин майдонлари кескин қисқарган. Ерларнинг тезлик билан шўрланиб, ҳосил олишга яроқсиз бир аҳволга келиб қолиши давом этмоқда.\nВазият шу қадар оғир бўлишига қарамасдан ўзбеклар нон топиб қорин тўйғазмоқда. Ҳамманинг қорни тўқ бўлмасада аҳолининг аксари кун ора нон еб турибди. Қандай қилиб нонга пул топаётгани барчамизга маълум: Ўзбекнинг ҳар бир оиласидан камида бир киши ё Қозоғистонда ва ё Россияда ишлайди. Ўзбекистонда қолган жигарбандларига нон учун пул юборади.\nЛекин афсуслар бўлсинким, қудратдаги режим ҳалқни умуман нон емасдан, очликдан шишиб ўлишини истайдиганга ўхшайди. Бундай дейишимга сабаб бўлган омиллардан бири шуки, бир неча ой илгари расмий қарор билан чет элдан келаётган маблағларни фақат миллий валютада олиш мумкинлиги белгилаб қўйилди. Оила аъзоси жўнатган пулни ўзбек энди долларда эмас, балки Ўзбекистон Марказий Банки белгилаган курс бўйича, миллий валютада олади. Бундан банк катта фойда кўрадию, ўзбек катта зарар кўради.\nЧунки, қора бозордаги доллар курси билан Марказий банк белгилаган валюта курси орасидаги фарқ катта. Бу фарқ орасидаги маблағ амалдорлар чўнтагида қолади. Халқнинг аҳволи эса ночорлашишда давом этади. Шунга асосланиб айтиш мумкинки, қудратдаги режим ҳалқни даромади ошишига қарши. Лўнда қилиб айтганда ўзбекни турмуш даражаси фаровон бўлишига, тўйиб нон ейишига қарши.\nСурхон воҳасидаги аҳолининг аксар қисми нонга бўлган эҳтиёжини қондириш мақсадида тоғларга чиқиб ровоч териб келмоқда ва болаларини ровоч билан боқишмоқда. “Қорни тўқни қорни оч билан нима иши бор”- дегаларидек, амалдорлар бу каби оғир аҳволдан хабордор бўлсаларда парвойи фалак. Ўша қориндор амалдорларга жонидан тўйиб кетган бирон киши вазиятдан нолийдиган бўлса, улар бу фақатгина Ўзбкистон муаммоси эмаслигини, бу муаммо глобал муаммолардан бири бўлганлиги учун ҳукумат ҳеч нарса қила олмаслигини айтишади. Тўғри, яна бир неча ойдан кейин далаларда ғалла йиғим-терими бошланади. Лекин шу билан ўзбек ҳалқининг қорни нонга тўйиб қолмайди. Бунинг сабабларини тартиб билан санаб ўтсам:\n1. Ғалла теримининг ибтидосидан интиҳосига қадар “погонли”лар фермернинг ҳар бир қадамини кузатиб боришади. Зеро, ўғирлик бўлмасдан ҳар бир сиқим ғалла давлатга топширилсин.\n2. Фермер ўзига ғалла олиб қолишдан маҳрум бўлгани етмасдан, давлатга сотилган ғалласи учун берилган пулини нақд пул қилиб ололмасдан банклар ўртасида сарсону саргардон бўлади. Бу эса ғалла парваришиданда каттароқ мушкилотдир.\n3. Ғалла давлатга топширилган заҳоти, дархол тегирмонларга юборилиб унга айлантирилмайди. Ҳалқнинг ризқ-рўзини амалдорларнинг ўзлари талон-тарож қилишиб омборхоналарига ташиб қишгача сақлаб қўйишади. Қишда эса икки карра қимматроққа пуллашади.\nАйнан шунинг учун йиғим-терим бошлаганидан кейин ҳам ўзбек ҳалқининг қорни нонга тўймайди. Шундай оғир вазият ҳукумронлик қилиб турган бир вақтда Ўзбекистон Афғонистонга ғалла эспорт қилмоқда.\nФАКТ: Шу кунларда “Қаршидонмаҳсулот” МСЖда қопларга жойланаётган унларга форс тилида “Ўзбекистонда ишлаб чиқарилган”- ёзувини битишиб, темир йўл орқали Мозори шариф, Ҳирот шаҳарларига жўнатилмоқда. Ҳукуматнинг бундай йўл тутишига сабаб, Афғонистон шимоли генерал Абдурашид Дўстум назорати остида. Дўстум эса Ислом Каримовнинг энг яқин улфатларидан бири. Шунинг учун ҳам генерал Абдурашид назорати остидаги ҳудудларда истиқомат қилаётган аҳолини ун билан таъминлашни Каримов режими ўз зиммасига олаган.\nКаримов юз карра ҳақ: Ўзбекистон ўзига хос ва мос йўлни танлаган!\nШунинг учун ҳам ўзбекнинг қорни ҳеч қачон нонга тўймайди.\nШунинг учун ҳам мустақилликдан кейин туғилган болалар қачон қорни нонга тўйганини эслай олишмайди.\n« Ризо Обид: Халқаро анжуман (3) Маневры Берлина в поддержку каримовского режима серьезно дискредитируют Евросоюз »


Buxgalter.uz ўқувчилари саволларига Молия вазирлигининг бевосита солиқлар бўлими бошлиғи Умид ҲАМРОЕВ жавоб беради:\n- Қурилиш материаллари ва сантехника ишлаб чиқарувчи корхона Давстандарт, метрология, Давтабиатқўм хизматлари, ТЧМ, ЧЧМга, “СБХ” газетасига обуна учун тўловни амалга оширади ва шунга ўхшаш бошқа харажатларга эга. Уларни асослантирилган деб ҳисоблаб, келгуси давр харажатлари сифатида тенг миқдорларда ҳисобдан чиқариш мумкинми?\n- Иқтисодий жиҳатдан ўзини оқлаган харажатлар асослантирилган ҳисобланади :\nМаҳсулотни белгиланган стандартларга мувофиқлигини таъминлаш, уни сертификатлаштириш асослантирилган ҳисобланади, сабаби қонун ҳужжатларининг талабларидан келиб чиқади.\nАтроф-муҳитни ифлослантирганлик ва чиқиндилар жойлаштирганлик учун компенсация тўловлари қонун ҳужжатларида назарда тутилган нормалар доирасида асослантирилган ҳисобланади. Нормативлардан ортиқча харажатлар фойда солиғи бўйича солиқ базасини аниқлашда чегирилмайди .\nМолиявий-иқтисодий даврий нашрларга обуна ҳам иқтисодий жиҳатдан ўзини оқлаган ҳисобланади, чунки улар бизнесни тўғри юритишга ёрдам беради, бухгалтерия ҳисоби ва солиқ солиш соҳасида хатоларни қисқартиради.\nКелгуси даврлар харажатлари жорий ҳисобот даврида амалга оширилади, бироқ келгуси ҳисобот даврларига тегишли бўлади. Улар жорий харажатларга тенг миқдорларда белгиланган муддат ёки ишлаб чиқарилган маҳсулот ҳажми ёки сонига мутаносиб равишда ҳисобдан чиқарилади .\nКелгуси даврлар харажатларини жорий харажатларга ҳисобдан чиқариш СКда назарда тутилган солиқ солиш мақсадларида харажатларни ҳисобга олиш тартибига зид эмас. Асосийси, улар асослантирилган ва ҳужжат билан тасдиқланган бўлсин.


ЎзА - Тарихда биринчи бор хоккей бўйича Ўзбекистон биринчилигига старт берилади\n30.01.2019 12:40:39 Чоп этиш версияси\nТОШКЕНТДА ЯНГИ “МУЗ ШАҲАРЧАСИ” ҚАД РОСТЛАДИ\nТошкентда кўп тармоқли “Хумо Арена” муз саройининг қурилиш ишлари жадал давом этаётган бир пайтда пойтахтимизнинг қоқ марказида яна бир қишки спорт-кўнгилочар маскан қад ростлади.\nЎзбекистон қорли ўлкалар сирасига кирмайди. Айниқса, сўнгги йилларда иқлимнинг кескин ўзгариши сабабли негадир юртимизда қор деярли ёғмаяпти, айрим болажонлар эса қор нималигини, у қандай бўлишини кўрмай улғайишмоқда, десак муболаға бўлмайди.\nЯнги қуриб битказилган “Ice City” спорт-кўнгилочар маскани ҳамюртларимиз учун қиш фаслининг ҳақиқий завқини ҳис қилиш имконини туҳфа этади. Кўп тармоқли “Хумо Арена” муз саройи ёки “Айс Авеню” спорт-соғломлаштириш мажмуаларидан фарқли ўлароқ ушбу муз шаҳарчасида сиз нафақат қишки спорт турлари (хоккей ва фигурали учиш) билан шуғулланишингиз, балки мириқиб ҳордиқ чиқаришингиз мумкин.\nЯна бир эътиборли жиҳат, бу ерда табиий қор воситасида барпо этилган майдонлар ва қорли тепаликлар кишида қишнинг ҳақиқий руҳини ҳис қилиш имконини беради. Жумладан, кичик ёшдаги болалар учун махсус қорли майдончалар ҳам қурилганки, қор бўрон ўйнаши ёки қорбобо ясаш, хуллас қишнинг ҳақиқий нафасини ҳис қилиши учун барча шароитлар муҳайё қилинган.\nЎсмирлар ва балоғатга етган ёшларимиз эса махсус Viking River сувли йўлакчасида ўзларининг ҳақиқий денгизчилар, викинглардек ҳис қилиши мумкин. Қолаверса, махсус дор йўлак бўйлаб сиз ушбу масканни юқоридан томоша қилиш имкониятига эгасиз.\nШуниси аҳамиятлики, қурувчилар бу спорт-кўнгилочар мажмуани декоратив безашда табиий муҳитни яратишга астойдил ҳаракат қилишган.\nБу ердаги умумий майдони 1 800 м2 бўлган муз майдони эса хоккей ишқибозлари учун ажойиб совға бўлди. Ўлчами 60х30 метр бўлган бу майдон Олимпия талабларига тўла жавоб беради. Шу боис Ўзбекистон хоккей федерацияси биринчи тарихий мамлакат биринчилигини шу мажмуада ўтказишни режалаштирган. Хоккей майдони атрофидаги трибунада мухлислар энг шиддаткор қишки спорт турини бевосита кузатиб, спортчилар маҳоратидан баҳраманд бўлиши мумкин.\nШуни таъкидлаш жоиз, бу маскан йил давомида аҳолига хизмат кўрсатади. “Ice City” спорт-кўнгилочар масканининг энг диққатга сазовор жиҳати, ҳаво шаридаги саёҳат бўлиб, унда мажмуа кафтдек намоён бўлади.\n— Ушбу мажмуани барпо этишдан мақсадимиз – Тошкентнинг қоқ марказида шаҳримиз аҳолиси ҳамда юртимизга келган хорижлик сайёҳлар учун қор шаҳрини яратиш эди, – деди биз билан суҳбатда “Ice City” спорт-кўнгилочар мажмуаси директори Дилфуза Тожибоева. – Лойиҳамизда спорт йўналишини ҳам қамраб олган ҳолда мажмуамизга келадиган меҳмонлар учун мириқиб ҳордиқ чиқаришлари учун барча шароитларни яратишга ҳаракат қилдик. Лойиҳанинг ўзига хослиги шундаки, Марказий Осиёда ҳам унинг аналоги йўқ. Мажмуани қуриш ишларини бошлашдан олдин жаҳоннинг етакчи компаниялари билан музокаралар олиб бордик. “Ice City” спорт-кўнгилочар маскан лойиҳаси Италия компанияси томонидан тақдим этилган бўлса-да, қурилиш ишларини ўзимизнинг маҳаллий ишчилар амалга оширишди. Таъбир жоиз бўлса айтиш керак, қурилиш жараёни жуда қисқа муддатда, атиги бир йилда ниҳоясига етказилди. Бу ерда табиий муз ва қордан фойдаланилган.\nМажмуанинг ўртача ҳарорати +18 даража бўлиб, бу дам олишга келган инсонлар учун айни муддао, яъни исиб ҳам кетмайди, совқотиб ҳам қолмайди. Ушбу лойиҳа билан фахрлансак арзийди. Яна бир жиҳат, қиш мавсумида юртдошларимиз фаслнинг завқини ҳис қилиш учун Чимён тоғларига чиқишларига тўғри келади. Йўл олислиги ва бошқа омилларни ҳисобга олсак, бунинг учун бир кунингиз кетади. Бизнинг мажмуада эса шаҳримиз аҳолиси ишдан чиқиб ҳам фарзандлари билан мириқиб дам олишлари мумкин.\nУшбу масканнинг расмий очилиш маросими 1 февралга мўлжалланган. Шу куни бу ерда хоккей бўйича биринчи тарихий Ўзбекистон биринчилигига старт берилади. 2 февралдан бошлаб мажмуа пойтахтимиз аҳолиси ҳамда меҳмонлар учун хизмат кўрсатишни бошлайди.


Чоршамъ. Тўқсон икки бовли ўзбек уруғлари | www.ziyouz.uz\nБош саҳифа МатбуотМустақиллик матбуотиЧоршамъ. Тўқсон икки бовли ўзбек уруғлари\nАдабиётларда келтирилишича, ўзбек миллатини ташкил этувчи ҳар хил этник гуруҳларни 3 та катта қисмга бўлиб кўрсатиш мумкин:\n1 — турк ўзбеклар;\n2 — қипчоқ ўзбеклар;\n3 — ўғиз ўзбеклар.\n(X. Дониёров, “Ўзбек халқининг шажара ва шевалари”, Тошкент, “Фан” нашриёти, 1968 й., 96-бет)\nТурк ўзбеклар ҳозирги Ўзбекистон ҳудудида энг қадимги даврлардан бери яшаб келган ва ўзларини XVI асрга қадар туркийлар деб атаган ўзбеклардир. Улар асосан қарлуқ, чигил, туқси, яғмо, ябғу, ёбоқу, тангут, арғу каби уруғ ва қабилаларнинг бирлашуви натижасида ташкил топганлар. Улар тилимизнинг қарлуқ-чигил лаҳжасида сўзлашганлар.\nҚипчоқ ўзбекларнинг ҳозирги Ўзбекистон ерларига кела бошлашлари ҳам жуда қадим замонлардан бошланган бўлиб, XVI асрда улар турк ўзбекларга катта таркиб бўлиб қўшилганлар. Тилимизнинг қипчоқ ўзбеклари минг, юз, қирқ, қипчоқ, найман, қонгли, қиёт, қўнғирот, манғит, уйшин, кенегас, жалойир, мисит, дўрмон, қутчи, бурқут, баҳрин каби уруғ ва қабилалар орасида ташкил топган.\nЎғиз ўзбеклар эса кўпроқ ўзбек уруғларининг туркманлар ва озарбайжонлар билан аралашуви натижасида пайдо бўлган. Тилимизнинг ўғиз лаҳжаси уларга хосдир.\nЮқорида санаб ўтилган мисолларга қўшимча тарзда шуни айтиш керакки, шу кунга қадар халқ оғзидан ёзиб олинган уруғ ва қабилалар, уларнинг ҳар хил катта-кичик бўлакларга бўлишинидан ҳосил бўлган номлар 300 дан ошиб кетади. Агар бўлинишлар аниқланса, уларнинг ҳозирги ҳолатини ифодаловчи жадвални, келиб чиқиши ва тараққиёти, ўзаро муносабати ва қўшилишини ифодаловчи диаграмма жадвални тузиб чиқиш мумкин бўлар эди. Лекин улар ҳозирга қадар деярли ўрганилмаган. Олимлар, мутахассислар олдида қанчалик масъулиятли вазифалар тургани ўз-ўзидан маълум.\nАсли уруғ пайдо бўлиш шартини В.Бартольд ўрхун ёзувлари ва мусулмон манбаларига кўра қуйидагича ифодалайди: мустақил уруғ бўлиш учун эркаклар сони энг камида 700 кишидан иборат бўлмоғи керак. (Т.Султонов, “Кочевне племена приаралья в XV- XVII вв”, Изд. “Наука”, Москва, 1982 г. стр.22). Шу асосда тарихий манбаларга назар ташласак, ўзбек уруғлари ҳақидаги фикримиз бирмунча ойдинлашади. М. Қошғарий “Девону луғотит турк” асарида ёзади: “Турклар аслида 20 қабиладир. Ҳар бир қабиланинг саноқсиз аллақанча уруғлари бор”. (М. Қошғарий, “Девону луғотит турк”, 1-том, Тошкент, ЎзФА нашриёти, 1960 й., 64-бет). Шунга ўхшаш фикрлар “Жомеъ-ат таворих”, “Равзат-ус сафо”, “Зафарнома”, “Бобурнома”, “Шажараи турк”, “Шажараи тарокима”, “Тарихи Абулхайрхон”, “Шайбонийнома”, “Абдулланома”, “Тарихи салотини манғития” каби асарларда янада чуқурроқ, далиллар асосида ўз аксини топган. Албатта, уларнинг ҳар бири ҳақида батафсил фикр юритиш имконига эга эмасмиз. Аммо мавзуимизга доир маълумотларга назар соладиган бўлсак, ўзбек уруғлари уларда турлича кўрсатилган. Масалан, Маҳмуд Қошғарийда 22 та, Муҳаммад Солиҳ “Шайбонийнома”сида 19 та, Рашидиддиннинг “Жомеъ ат-таворихи”да (XIV аср) 60 дан ортиқ. XIX асрдаги тадқиқотларда ҳам бу сонлар турлича:\nА. Вамберида 32 та, Н. Ханиковда 97 та, Д.Логофетда 102 та. Шу мавзуни ўрганган В.Бартольд, В. Радлов, Н. Аристов, К.Нажимов, Б. Аҳмедов, К. Шониёзов, Ғози Олим ва бошқаларда ҳам турли рақамларни учратамиз. Табиий, уларнинг қайси бири тўғри деган савол туғилади.\nЖавобни эса ўзбек оғзаки ижоди ва ёзма манбаларидан топиш мумкин. Халқ оғзаки ижодининг айрим намуналарида 92 бовли (боғли) ўзбек уруғи ҳақида ривоятлар сақланган. Тарихда эса Абдуллахоннинг XVI асрда Ҳинд подшоси Акбаршоҳ билан ёзишмаларида 92 ўзбек уруғи тилга олиниб ўтилади. (И. Низомиддинов. “ХVI — ХVII асрларда Ўрта Осиё-Ҳиндистон муносабатлари”, Тошкент, “Фан”, 1966 й., 76-бет). В. Бартольд бир қизиқ ҳодисани баён этади: 1756 йил биринчи манғит хони Муҳаммад Раҳимхоннинг Бухоро тахтига чиқиши маросимида 32 ўзбек уруғи тилга олинади. Орадан сал вақт ўтиб, яъни 1781 йил эса Бухоро хони рус агенти Бекчуринга 92 ўзбек уруғи ҳақида сўзлайди. Бошқа манбаларда ҳам XVI асрдан бошлаб ўзбек уруғлари сонини 92 та дейиш ва рўйхатлар келтириш кўп учрайди. Бу ҳолни қуйида эълон қилинаётган жадвалда ҳам кўриш мумкин. Ҳар бир қўлёзмадаги рўйхатда уруғлар асл нусхада турлича тартибда берилган. Биз журналхонлар қиёслаб кўришлари учун маъқул келар деган ниятда алфавит бўйича жойлаштириб чиқдик.\n№ “Мажмуъ-ат таворих” (XVI аср) “Насабнома” (ХVI-XVII аср) “Туҳфат-ат таворихи хоний” (XIX аср) Шарқшунослик институтидаги 4330 рақамли қўлёзма «Қитмир» китоби (Ғаллаорол нусхаси, XIX аср) А.Хорошхин рўйхати\nЖАДВАЛГА ҚИСҚАЧА ИЗОҲ:\n1. “Мажмуъ-ат таворих” асари XVI асрда Фарғона водийсида Мулла Сайфиддин Ахсикентий ва унинг ўғли Нур (ёки Наврўз) томонидан битилган. Унда XIV аср охири ва XVI аср бошидаги воқеалар Косон шайхлари ҳаёти орқали кўрсатилади. “Таворихи Моғолийа” ва “Таворихи зубдат ал-Башар” қўлёзмаларига асосланиб муаллифлар туркий қабилаларнинг келиб чиқиши тарихи ва 92 ўзбек уруғи ҳақида маълумот берадилар. Асарнинг Москва, Санкт-Петербург, Бишкек ва бошқа жойларда сақланаётган 6 та нусхаси маълум. Биздаги рўйхат бир мунча мукаммал саналган Москва нусхасидан (Т. Султонов асаридан) олинди.\n2. “Насабнома” (шажара”) 92 ўзбек уруғининг рўйхати берилган қўлёзмалар сарасига киради. Унинг Жомбой, Ургут, Булунғур, Каркез (Ғаллаорол), Боёвут каби кўплаб нусхалари мавжуд. Уларда айрим тафовутлар бўлишига қарамай ушбу мавзуга оид қимматли манбалар саналади. Биз танлаган нусха энг қадимгилардан биридир.\n3. “Туҳфат-ат таворихи хоний” асари қўқонлик Аваз Муҳаммад деган савдогар киши томонидан битилган. Унда Қўқон хонлигининг XVI асрдан XIX асргача бўлган тарихи, турк-мўғул элатлари, савдо-сотиқ, бозор муносабатига оид қизиқарли маълумотлар қатори 92 ўзбек уруғи рўйхати келтирилган (Т. Султонов асарида).\n4. Шарқшунослик институтида 4330-рақам остида сақланаётган қўлёзма XIX асрнинг иккинчи ярмига тааллуқли. Номаълум муаллиф томонидан битилган бу рўйхат “Салномаи Хожа ал Ҳаким Термизий” асарига қайд сифатида киритилган.\n5. “Қитмир” (айрим адабиётларда “Китмир”) китобидаги бу рўйхат 1963 йил Ғаллаоролда топилган бўлиб, у “Тўқсон икки бов ўзбек уруғининг баёни” сарлавҳаси остида берилган. (Ушбу рўйхат X. Дониёров томонидан 1968 йил “Гулистон” журналининг 11-сонида эълон қилинган).\n6. А.П.Хорошхин ўзбек халқининг уруғ ва қабилалари 92 га бўлиниши, шундай бўлиниш ҳақида манбалар борлиги тўғрисида рус олимлари ичида биринчилардан бўлиб аниқ маълумот берган кишидир. Унинг халқ оғзидан ёзиб олган (Т. Султонов китобида келтирилган) ва “Қитмир” китоби бўйича тузган рўйхатлари бор. Биздаги рўйхат X. Дониёров китобида берилган нусхадан олинди.\nМана азизлар, қисқача бўлса-да, уруғларимиз ҳақида маълумот беришга уриндик. Ахир бутун бир миллат ўз-ўзидан эмас, балки булоқлар оқиб, қўшилишидан хайқириб оқувчи дарё пайдо бўлганидек наслимиз, қонимиз қайлардан йўлга чиққанини билдирадиган уруғлар билан ўз устунларига эгадир. Эли, уруғини билган қалб эса миллат ҳақида тасаввури янада теран, мукаммал бўлғуси!\n“Ёшлик” журнали, 1997 йил, 1-сон\n← Аввалги Аввалги Муҳаммад Али. Амир Темур ва Йилдирим Боязид (эссе)\nКейинги → Кейинги: Ҳафта воқеалари №4: MY5 «рейди», жаллод оналар, ДХХ тўғрисидаги Қонун, бомбаланган қори-болакайлар, Жиззах ва Самарқанддаги автоҳалокат


2019 йилнинг январь-сентябрь ойларида республиканинг асосий капиталини кўпайтиришга 7023,8 млрд. сўм миқдорида инвестициялар киритилиб, ўтган йилга нисбатан ўсиш суръати 134,1 фоизни ташкил қилди, шундан хорижий инвестициялар 2739,3 млрд. сўмни ташкил этди.\nСув таъминоти тизимларини ривожлантириш жамгармаси\nтикланишва тараққиёт фонди маблағлари\nЖисмоний тарбия ва спортни ривожлантириш фонди маблағлари\n2019 йил январь-сентябрга асосий капиталга киритилган инвестицияларнинг технологик таркиби\nАсосий капиталга киритилган инвестицияларнинг технологик таркибининг тузилиши 2018 йилнинг январь-сентябрига нисбатан қурилиш-монтаж ишларининг улуши 7,0 фоизли пунктга камайганлиги, машина, ускуналар, транспорт воситаларини ишлаб чиқариш ва хўжалик жиҳозлари қиймати улуши 20,3 фоизли пунктга ошгани ва бошқа ҳаражатларнинг улуши 13,8 фоизли пунктга камайганини кўрсатмоқда.\n2019 йил январь-сентябрь ойларида марказлаштирилган молиялаштириш манбаларига 2460,2 млрд. сўм инвестиция маблағлари киритилиб, бу кўрсаткич жами инвестицияларнинг 35,0 фоизини ташкил этди, бу ўтган йилнинг январь-сентябрига нисбатан деярли (1485,6) 1,3 баробар кўпдир. Ҳисобот даврида марказлаштирилмаган молиялаштириш манбалари ҳисобидан 4563,6 млрд. сўм инвестициялар ўзлаштирилди (жамига нисбатан улуши 65,0 %) ва ўтган йилнинг мос даврига нисбатан 1,4 баробар кўпдир .\nКорхоналар ва ташкилотларнинг ўз маблағлари ҳисобига 1764,1 млрд. сўм асосий капиталга инвестициялар жалб қилинди ёки жами инвестицияларнинг 25,1 фоизи ўзлаштирилди. Аҳолининг маблағлари ҳисобидан 673,5 млрд. сўм инвестициялар ўзлаштирилиб, жами инвестициялар ҳажмининг 9,6 фоизини ташкил этди.\nҲисобот даврида Ўзбекистон Республикаси Ҳукумати кафолати остида 1147,6 млрд. сўмлик хорижий кредитлар ажратилди, бу эса ўтган йилнинг мос даврига нисбатан (562,3) 1,6 баробар кўпдир ёки жами инвестицияларнинг 16,3 фоизини ташкил этади.\nШу билан бирга, банк кредитлари ва бошқа қарз маблағлари ҳисобидан 534,2 млрд. сўм маблағлар киритилди (асосий капиталга киритилган инвестициялар умумий ҳажмининг 7,6 %), бу ўтган йилга нисбатан 63,4 фоизли пунктга камайган, тўғридан-тўғри ва бошқа хорижий инвестициялар ва кредитлар ҳисобидан 1591,8 млрд. сўм (умумий ҳажмининг 22,7 %) ва ўтган йилнинг мос даврига нисбатан 277,0 % га ошган, Тикланиш ва тараққиёт жамғармаси ҳисобидан 277,7 млрд. сўм (улуши 4,0%) ва ўтган йилнинг мос даврига нисбатан 42,8 фоизга камайган, Сув таъминоти тизимларини ривожлантириш жамғармаси ҳисобидан 57,1 млрд. сўм (умумий хажмдаги улуши 0,8%) ва ўтган йилнинг мос даврига нисбатан 147,2 % га ошган, Жисмоний тарбия ва спортни ривожлантириш жамғармаси ҳисобидан 19,7 млрд. сўм ёки асосий капиталга киритилган жами инвестицияларнинг 0,3 фоизи миқдорида инвестициялар киритилиб ва ўтган йилнинг мос даврига нисбатан 133,9 % га ошган.\nҲисобот даврида асосий капиталга киритилган инвестицияларнинг асосий қисми, яъни 1315,7 млрд. сўм электр, газ, буғ билан таъминлаш ва ҳавони кондициялаш фаолият турига кишлок, урмон ва баликчилик хужалиги фаолият турига 915,1 млрд. сўм, тоғ-кон саноати ва очиқ конларни ишлашга 1652,5 млрд.сум ҳамда 775,5 млрд. сўм уй-жой қурилишига тўғри келди.\n2019 йил январь-сентябрь ойларида асосий капиталга киритилган инвестицияларнинг 18,7 фоизи (ўтган йилнинг мос даврида 30,0%) электр, газ, буғ билан таъминлаш ва ҳавони кондициялаш фаолият турига, 23,5 фоизи тоғ-кон саноати ва очиқ конларни ишлаш фаолият турига (ўтган йилнинг мос даврида\n20,6 %), 11,0 фоизи уй-жой қурилишига (ўтган йилнинг мос даврида 16,4% ),\n3,3 фоизи ташиш ва сақлашга (ўтган йилнинг мос даврида 5,0%), 13,0 фоизи қишлоқ, ўрмон ва балиқ хўжалигига (ўтган йилнинг мос даврида 2,7%), 16,0 фоизи (ўтган йилнинг мос даврида 10,9%) кайта ишлаш саноатига ва 1,4 фоизи қурилиш иқтисодий фаолият турига тўғри келди(ўтган йилнинг мос даврида 2,1%).\n(январь-сентябрь ойларида, умумий ҳажмга нисбатан фоиз ҳисобида)\n2019 йил январь-сентябрь ойларида асосий капиталга киритилган инвестицияларнинг молиялаштириш манбалари бўйича таркиби\nасосий капиталга киритилган инвестициялар,\nжамига нисбатан фоиз ҳисобида\n2019 йил январь-сентябь ойларида молиялаштириш манбалари бўйича асосий капиталга киритилган инвестициялар\nМолиялаштириш манбалари бўйича асосий капиталга киритилган инвестицияларнинг энг юқори ўсиш суръатлари Қорақалпоғистон Республикасига киритилган тўғридан-тўғри хорижий инвестиция ва кредитлар бўйича\n2,8 баробарга, шунингдек Республика бюджети маблағидан ўзлаштирилган инвестициялар ҳажмининг ўсиш суръати 197,4 фоизга ошган. Бу Қорақалпоғистон Республикасида Шурбулок сув омбори қурилиши, Тахиатош иссиқлик электр станциясида йирик инвестицион лойиҳа – ҳар бири 230-280 МВт қувватга эга бўлган иккита газ-буғ ускуналарининг қурилиши билан боғлиқ.\nЯнварь-сентябрь ойларида асосий капиталга киритилган\n2018 йилга нисбатан,\nжами инвестициялардан тўғридан-тўғри хорижий инвестициялар ҳажми, минг АҚШ долл.\n2019 йил январь-сентябрь ойларида молиялаштириш манбалари бўйича асосий капиталга киритилган инвестициялар, млрд. сўм\nХукумат кафолати остидаги чет ел кредитлари\nАсосий капиталга киритилган инвестициялар жами, млрд. сўм\nЯнварь-сентябрь ойларида мулкчилик шакллари бўйича асосий капиталга киритилган инвестициялар, жамига нисбатан фоиз ҳисобида\n2019 йил январь-сентябрда умумий майдони 833,2 минг кв.м. бўлган 5614 та уй-жой (2018 йилнинг январь-сентябрига нисбатан 146,7 фоиз) шу жумладан қишлоқ жойларида 517,4 минг кв.м, 3487 уй-жой фойдаланишга топширилди. Ноишлаб чиқариш соҳасига киритилган инвестициялар ҳажмидан 775,5 млрд. сўми ёки 49,6 фоизи турар-жой қурилишида ўзлаштирилди.\nУмумтаълим мактаблари ва мактабгача таълим муассасалари қурилишида 136,6 млрд. сўм атрофида инвестициялар ўзлаштирилди, бу ноишлаб чиқариш соҳасига йўналтирилган инвестицияларнинг 8,7 фоизини ташкил қилади. Хисобот даврида жами 730 уринга мулжалланган болалар богчаси ишга туширилди, жумладан Кораузяк тумани “Есимузяк” ОФЙ да жойлашган 160 уринлик, Кунгирот туманида 160 уринлик янгидан, 120 уринлик болалар богчаси кайта таъмирланиб, ишга туширилди. Шунингдек Канликуль тумани Навруз Қ.Ф.Йда жойлашкан 70 уринлик, Чимбой хам Хужайли туманларида жами 220 уринлик болалар богчалари кайта таъмирланиб, ишга туширилди.Ҳисобот даврида жами 5649 ўқувчи ўрнига мулжалланган мактаблар ишга туширилди, шундан 1494 ўқувчи ўринлик мактаб бинолари янгидан, ва 4155 ўқувчи ўринлик биноларда реконструкция ишлари тугатилиб, топширилди.\nСоғлиқни сақлаш объектлари қурилишида 102,9 млрд. сўмлик инвестициялар ўзлаштирилиб, бу ноишлаб чиқариш соҳасига йўналтирилган инвестицияларнинг 6,6 фоизини ташкил қилди.\nҚурилиш фаолияти. 2019 йил январь-сентябрда 2514,3 млрд. сўмлик қурилиш ишлари бажарилиб, ўтган йилнинг шу даврига нисбатан ўсиш суръати 128,0 фоизни ташкил этди.\nҚурилиш ишлари умумий ҳажмининг 66,9 фоизи бинолар ва иншоотларни қуриш бўйича қурилиш ишлари 14,3 фоизи фуқаролик қурилиши объектларини қуриш бўйича қурилиш ишлари ва 18,8 фоизи ихтисослаштирилган қурилиш ишларига тўғри келди. Шу жумладан умумий ҳажмдан 71,7 фоизи янги қурилиш, реконструкция ва кенгайтириш ҳамда техник жиҳатдан қайта жиҳозлашга тўғри келади.\nМулкчилик шакллари бўйича қурилиш ташкилотларининг ўз кучлари билан бажарган қурилиш ишлари тақсимоти\nКорхоналар турлари бўйича\nЖами қурилиш-пудрат ишлари таркибидаги “Бино ва иншоотлар қурилиши” фаолият тури бўйича 1682,4 млрд. сўмлик ишлар бажарилди ва ўтган йилнинг мос даврига нисбатан 70,4 фоизли пунктга ошди. Шунингдек, “Фуқаролик объектлари қурилиши” фаолият тури бўйича 359,1 млрд. сўмлик қурилиш ишлари бажарилиб, ўтган йилнинг мос даврига нисбатан 39,9 фоизли пунктга купайди. “Ихтисослаштирилган қурилиш ишлари” фаолият тури бўйича 472,8 млрд. сўмлик қурилиш ишлари бажарилиб, ўтган йилга нисбатан 30,6 фоизли пунктга ошди.


Светлана Алексиевич Лукашенконинг танқидига жавоб қайтарди\n20:50 / 25.10.2015\nАдабиёт йўналишида 2015 йилги Нобель мукофоти совриндори Светлана Алексиевич «Говорит Москва» радиосига берган интервьюсида Беларусь президенти Александр Лукашенко томонидан ўзига нисбатан айтилган танқидий фикрларга муносабатини билдириб ўтди.\n"Лукашенко мени табриклаганида жуда хурсанд бўлгандим. У сиёсатчи. Лекин энди бундай тескари гаплар", дейди ёзувчи.\nУнинг фикрича, ўшанда Лукашенко мамлакатдаги президентлик сайлови арафаси бўлгани учун, халқаро кузатувчилар ва сайловчилар олдида ўзини кўрсатиш мақсадида ёзувчини табриклаган.\n"Энди эса бу жараён ўтиб, у ўзини эркин ҳис қила бошлади", дейди ёзувчи.\nУ ўзи ҳеч қачон беларусь халқини танқид қилмаганини, фақат президентнинг сиёсий қарорларидан норози бўлганини таъкидлаб ўтган.\nБироз олдинроқ, Беларусь президенти Александр Лукашенко хориждаги ватандошлари, шу жумладан Нобель мукофотлари совриндори Алексиевич Беларусдаги ҳокимиятни танқид қилаётганларидан норози бўлаётгани ҳақида хабар қилинганди.


Сурия яҳудийлари Путин ҳимояси остида. Берлин деворининг қулаши одамларнинг ҳаётини яхшиламади. Жаҳон матбуоти шарҳи\nBrexit’да русларнинг қўли борми?\n«Россия Brexit атрофидаги ғала-ғовурларга аралашгани қай даражада ишончли ёки ишончсиз?» деган саволга жавоб излайди The Guardian нашри.\nСайлов яқинлашиб келар экан, Британия кун тартибида бундан-да муҳимроқ масалани топиш амримаҳол. Гап турли найранглар ишлатилишида эмас, Борис Жонсон «Европа Иттифоқидан чиқиш – халқ иродаси» деган гапни сайловолди дастурига айлантириб олганидадир.\nБош вазир референдум ҳаққоний тарзда – ўзгаларнинг таъсири остида ўтказилаётганига шубҳа туғдирмаслиги керак. Акс ҳолда Brexit тарафдорлари уни тириклай ғажиб ташлайди. Устига-устак, Brexit Жонсоннинг ягона улкан ғояси ҳамдир. Brexit содир бўлмаса, консерваторларнинг Британияни ислоҳ қилишдаги буюк миссияси қандай аҳволда қолади? Ёки тўққиз йил мобайнида Британияни бошқарган партия мамлакат иқтисодиётига етказган зарарини ким қоплайди, деган масала асосий бўлиб қолади. Жереми Корбин ҳукумат тепасига келиши консерваторлар учун даҳшатли кинонинг ўзи. Brexit’сиз жар ёқасига келиб қоламиз, деб ўйлайди улар.\nШундай қалтис вазиятда Даунинг-стритдаги 10-хона мамлакат Brexit’га қандай етиб келгани борасидаги маърузани очиқлашни истамаяпти.\nБу маърузадан чиқарилган хулосани ҳеч ким ўқий олмас экан, хавфсизлик ва разведка қўмитаси хулосалари қандай, унда хавотирланишга сабаб бўладиган жиҳатлар борми ёки йўқми, ҳеч ким била олмайди. Шундай бўлса-да, мустақил депутат, собиқ консерватор ва қўмита раиси Доминик Грив сайловчилар бу маъруза билан танишиб чиқиши керак деб баёнот берди. Ёдда тутиш лозим, махсус хизматлар фаолиятидан хабардор бу қўмитанинг қоидаси ўзи ҳақида ҳеч нарсани гапирмасликдир.\nБу ишнинг шубҳали жиҳатлари бисёр. Негаки Brexit тарафдорларининг ҳаддан зиёд кўп харажатлари ва мансабидан кетаётган Жан Клод Юнкернинг (Европа Иттифоқи раиси) Борис Жонсон ва унинг тарафдорларини ёлғон маълумот тарқатишда айблаши овоз берувчи британияликларга таъсир қилдими, йўқми, билиб бўлмайди. Хавфсизлик ва разведка қўмитаси Британияни Brexit’га олиб келган барча тафсилотларга аниқлик киритиб бериши керак эди.\nМаъруза хулосаларини сайлов ўтгунча яшириш хавфли тус олиши мумкин, чунки бу жамиятнинг демократия бўлган ишончига путур етказади. Агар овоз бериш натижалари орасидаги фарқ катта бўлмаса, британияликлар сайлов натижаларини тан олмасликлари мумкин. Бу эса Британия тарихида илк марта содир бўладиган ҳодисадир. Таомилга кўра, Британияда сайловчилар сайловдан кейин хафа бўлиб, кейин тинчиб кетади. Мағлубиятга учраганлар буни эътироф этиши, ғалаба қучганлар мамлакатни барчанинг манфаатлари йўлида бошқаришга ваъда бериши керак. Лекин ҳокимиятни тинчлик ва хотиржамлик билан топшириш демократияга, сайловчилар софлик ва адолатга ишонишига ҳам боғлиқ. Давлат бу ишончни топташи эса ақлсиз сиёсатдан бошқа нарса эмас.\nБритания сайлов қонунчилиги бугун жиддий ўзгаришларга зарурат сезмоқда. Интернетдаги компаниялар сайлов олдидан ёлғон маълумот тарқалишидан чўчимоқда. Twitter сиёсий рекламани тақиқлаб қўйди, Facebook тарқатилаётган маълумот ортида кимлар турганини аниқлаш борасида шаффофлик бўлишини талаб қилмоқда.\nВакиллар палатасининг маданият, ОАВ ва спорт бўйича қўмитаси февраль ойидаги мажлисларидан бирида дезинформация ҳақида маъруза эълон қилди ва сайлов қонунчилиги бугунги кун талабига мос келмай қолгани-ю, уни жиддий ислоҳ қилиш борасида баёнот билан чиқди. Амалда эса Британия парламентини муддатидан олдин сайловлар кутиб турибди, сайлов қонунчилиги билан шуғулланиш учун вақт топилмаяпти. Орада эса маърузани жамоатчиликдан бекитишмоқда, бош вазир эса ўзи хизмат қилиб эришмаган омонатга орқа қилмоқда.\nБерлин девори қулаши ҳақида гапирган Гельмут Коль ўша тарихий 1989 йилда «Ҳеч кимга олдингидан ёмон бўлмайди, аммо кўпчиликка анча яхши бўлади», деб айтган эди. Унинг сўзлари коммунистик мафкура тизимидан кейин Европада иқтисодий ва сиёсий ўзгаришларни тезлаштиришга ёрдам берди. Орадан ўттиз йилдан ошиқроқ вақт ўтди; Европа раҳбарлари ваъдаларига қай даражада содиқ қолди, деган саволга жавоб излайди The Project Syndicate нашри.\nЕвропанинг Прага, Бухарест ва Киев каби шаҳарларига борсангиз, импорт истеъмол маҳсулотларига тўлган савдо дўконлари-ю марказларига кўзингиз тушади. Катта залли кинотеатрларда маҳаллий шаҳар ёшларининг Marvel блокбастерларини томоша қилиш учун навбатга турганининг гувоҳи бўласиз. Эҳтимол, улар юпқа, сенсорли iPhone’ларига тикилганча кейинги таътилини Буэнос-Айрес, Париж ёки Гоада ўтказиш ҳақида ўйлаётгандир. Шаҳарлар марказида мижозлар аримайдиган қаҳвахона ва ресторанларга, расталари тўла супермаркетларга дуч келасиз. Улар маҳаллий элитадан тортиб шаҳарга ташриф буюрган барча-барчага хизмат кўрсатади. Етишмовчилик, талон тизимини кўрган коммустик ўтмишдан фарқ қилиб, бугунги Шарқий ва Марказий Европа учун янги имкониятларнинг чеки йўқ.\nЛекин худди шу шаҳарларнинг қашшоқлари ва пенсионерлари энг оддий қулайликларга ҳам аранг пул топади. Кексалар иссиқлик, дори-дармон ва егулик орасидан энг зарурини танлашига тўғри келади. Қишлоқ жойларда айрим оилалар хўжалик юритишнинг эскича усулига ўтиб олган. Ёшлар гуруҳ-гуруҳ бўлиб, яхши ҳаёт илинжида хорижга кетмоқда. Сиёсий нигилизм, иқтисодий қийинчиликлар жамиятда ишончсизлик ўсишига, авторитар ўтмиш барқарорлиги ва хавфсизлигини эслашга, соғинишга олиб келмоқда. Популист сиёсий раҳнамолар эса жамиятнинг тушкун аҳволдаги аҳоли қатламидан фойдаланиб қолишга уринмоқда.\nИкки дунё ёнма-ён яшаб келмоқда. Кейинги 30 йиллик давр Марказий ва Шарқий Европа ҳамда Марказий Осиёдаги озчилик учунгина ижобий ўзгаришлар олиб келган бўлса-да, бу собиқ коммунистик мамлакатлар аҳолисининг катта қисми учун улкан иқтисодий фалокатларни ҳам келтирди.\n1990-йиллардаёқ мутахассилар бу мамлакатларда рецессия бўлиши мумкинлигини яхши билар эди. Лекин улар рецессия бу қадар вайронкор бўлиши мумкинлигини тасаввур ҳам қила олмас эди. АҚШ қишлоқ хўжалиги вазирлиги, Жаҳон банки ҳамда Европа тараққиёт ва тикланиш банки маълумотига кўра, Марказий ва Шарқий Европа ҳамда Марказий Осиё давлатларидаги инқирозни АҚШда кечган 1929 йилдаги Буюк инқироз кўлами билан тенглаштириш мумкин.\nПосткоммунистик мамлакатлардаги иқтисодий фалокат миллионлаб муддатидан олдинги ўлим, оммавий эмиграция ва коммунистик даврда бўлмаган ижтимоий касалликлар, хусусан, уюшган жиноятчилик кўламининг ўсиши, ошиб борувчи тенгсизликка олиб келди. Кўплаб пост коммунистик мамлакатларда ялпи ички маҳсулотнинг умумий рақамлари даромад қарама-қаршилиги ўсаётганини яшириб келмоқда.\nБу мамлакатларда аҳоли сони ўлимнинг кескин кўпайгани ва эмиграцияга кетаётганлар ҳисобига кескин камайиб бормоқда.\nҒарб ва Шарқдаги либерал элита совуқ уруш тинчлик билан ниҳоясига етганини нишонлаб, кейинги 30 йилда юз берган ютуқлардан қувонмоқда. Бироқ кўпчилик капитализм кириб келганидан фойда кўрмаганини ҳам унутмаслик лозим. Ижтимоий сўровлар жамиятда ишонч даражаси пасайиб бораётгани, давлат идораларига ишончсизлик ортаётгани ва даромад нотенглигидан норозилик ўсиб бораётганини кўрсатмоқда.\nБуларнинг барчаси кейинги ўн йиллар мобайнида сиёсий ва иқтисодий ҳаётга таъсир кўрсатиб бораверади.\nБерлин девори қулаганидан кейинги 30 йил Гельмут Коль айтганларининг тескарисини исботлади: кўпчилик учун ҳаёт илгаригидан ёмонлашди, озчилик учун яхшиланди. Фаровонлик ҳамма учун етарли бўлмагунича 1989 йил бошланган инқилоб ниҳоясига етмаган бўлиб қолаверади.\nКиритилди: 20:04 09.11.2019. Ўқилди: 1366 марта. Фикрлар сони: 0 та.


«Ватандошларни хориждан олиб келишни тўхтатиш ва хорижда уларнинг даволанишини молиялаштириш керак» — «Миллий тикланиш» партияси раҳбари - UzNews.uz\nАлишер Қодиров мамлакатга кирган вируснинг янги штамми Ўзбекистон учун яна ҳам хавфли бўлиши мумкин деб ҳисобламоқда.\n«Миллий тикланиш» партияси раиси Алишер Қодиров хориждаги ўзбекистонликларни ватанга қайтармасликни тавсия қилди.\n«Вирусларни аниқлаш ва улар билан курашишда Исроил давлатидаги тажриба ўргангулик. Улар 2020 йилнинг 1 сентябригача барча кирувчилар учун чегараларини ёпди. Нимага? Чунки ичкарига кирган ҳар бир инсон вируснинг янги, бораётган жойидаги муҳитга мослашмаган турини олиб кириши мумкин. Бу янги тўлқин дегани.\nПайғамбаримиз ҳам «Вабо тарқалган жойга борманг, агар турган жойингизда вабо бўлса у ердан кетманг», деб бекорга айтмаганлар.\nХориждан ватандошларни олиб келишни тўхтатиш, уларни турган мамлакатларида даволанишларини молиялаштириш ҳақида ўйлашимиз керак. Бу биринчи навбатда ўша ватандошнинг қариндошларига, қолаверса бутун Ўзбекистонга яхшилик бўлади.\nЯна бир янги штамм халқимиз учун жуда оғир бўлади», - деб ёзган Алишер Қодиров ўзининг Telegram-каналида.\nПулни катта холанг берадими , галвас, ёхуд яна халк тулайдими?


19 январь, 2021, 13:55\nТеглар:Португалия | Локомотив | Ўзбекистон\nМураббийнинг айтишича, португалияликлар аввал юртимиз ҳақида деярли эшитмаган экан\nБир неча кун аввал, Тошкентнинг "Локомотив" клубига португалиялик Микаэль Секейра бош мураббий этиб тайинланди. Клуб шифокори Аброр Пирриев телеграмдаги саҳифасида европалик мутахассис билан нонушта маҳалидаги суҳбатидан юртимиз ҳақидаги фикрларини тақдим этди.\n- Кеча онам билан телефон орқали суҳбатлашдим. Анча кўникиб қолдингми болам, қандай юртлар экан? деб сўрадилар. Мен уларга ҳаммаси жойида эканини айтиб, менга Ўзбекистон жуда ёққанини шунчалар берилиб гапирдимки, ҳаваслари келиб эшитиб турдилар...\nБу ерга келишимдан аввал, ўртоғим билан учрашиб қолдим. У мендан қаерга отланаётганимни сўради. Ўзбекистон клубидан таклиф тушганини айтганимда аслида тарихчи дўстим бу мамлакатда бўлганини, ажойиб юрт ва меҳмондўст халқ эканини илиқ таассуротлар-ла сўзлаб берди; совға қилинган миллий кийимингиз (чопон) билан тушган расмини ҳам кўрсатди. Мана, юртингизни ўз кўзим билан кўриб, ўртоғимнинг сўзлари рост эканига ишонч ҳосил қилдим. Португалияликлар юртингиз ҳақида деярли эшитишмаган. Билишганида, ишонинг, жуда кўпчилиги саёҳат учун шу ерни танлашарди. Бу фикримни ватандош дўстларимга ҳам айтиб бўлдим; роса қизиқиб қолишди...” - деди Микаэль Секейра.\nХали хакикий футболини хам курасииииз...жалоб мураббий.\nУзбекистон гузал гушадур.....Жаннат..жаннат\nТошкентнинг "Локомотив" клуби "Брага"нинг собиқ мураббийи билан неча йиллик шартнома имзолади? У ишлаган Португалия клуби Европа лигаси финалида ўйнаган\nЎзбекистон МТЖ аъзоси хорижга йўл олмоқда


Хамма янгиликлар / 03.04.2020\n03:47 04 Июн 2020\nЯнги тест тизими полимераз занжирли реакция (ПЦР) услубига асосланган бўлиб, вирус сони жуда кам бўлганда ҳам уни аниқлаш имконини беради.\nКеча, 2 апрель куни тунги соат 22:15 да Афғонистон энерготизими истеъмоли 450 мВтдан “ноль” қийматгача камайди.\nҲафта ўз поёнига етмоқда, жаҳоннинг етакчи халқаро фото-агентликлар ва ОАВлар томонидан тасвирга олинган суратларини эътиборингизга ҳавола этамиз.\nҚозоғистон президенти Қосим-Жомарт Токаев ишини йўқотган аҳолига ҳар ойда ёрдам пули берилиши юзасидан топшириқ берди.\nБССТ вакилининг сўзларига кўра, соғлом одамлар ниқоб тақиши талаб этилмайди ва ниқоб ўзи COVID-19’дан ҳимояни кафолатламайди.\nАвтомобилларни онлайн сотиб олишда унинг нархидан 60%ини дарҳол тўлаш, қолган қисмини эса 1,5 йил давомида бўлиб-бўлиб тўлаш имкони мавжуд.\nРоссиянинг пандемия шароитида барча санкцияларни бекор қилиш ҳақидаги таклифи АҚШ, Европа, Британия, Украина ва Грузия томонидан блокланди.\nОвоз беришди: 125


Москва вилоятидаги ёнғинда уч киши ҳалок бўлди\n07:47 / 17.06.2016\nМосква вилоятидаги Фрязино шаҳрида мебель фабрикасида содир бўлган ёнғинда 3 киши ҳалок бўлди, деб хабар бермоқда ҳуқуқ-тартибот муассасаларидаги манбага иқтибос келтирган ҳолда ТАСС ахборот агентлиги.\n"Айни вақтда бир аёл ва икки эркакнинг жасади топилган. Уларнинг барчаси фабрикада ишлаган. Ёнғин вақтида алоқа йўқолиб қолган икки ўт ўчирувчи билан нима юз бергани аниқлаштирилмоқда", деб айтди манба.\nМаълум қилинишича, 3 киши, жумладан фабрика ишчиларини эвакуация қилаётганда ёнғиндан заҳарланган 2 ўт ўчирувчи шифохонага етказилган.\nModer италян мебель фабрикасининг бир қаватли биноси 16 июнь кечки пайт ёниб кетган. Ёнғин майдони 3700 метр квадратдан кўпроқ майдонни ташкил қилган, 1800 метр квадрат майдонда том қулаб тушган. Ёнғинга учинчи даража берилган.


Камбағаллик билан курашаётган “саҳродаги сигирлар салтанати” - Darakchi\nКамбағаллик билан курашаётган “саҳродаги сигирлар салтанати”\nЖАМИЯТ 02.09.2020, 12:52\nНавоий вилояти ҳудудининг асосий қисми чўл ялангликларига тўғри келади. Лекин бозор иқтисодиёти шароити ҳар нарсадан даромад қилишга ундайди кишини. Вилоятнинг Қизилтепа туманидаги бугун “Янги аср” фермер хўжалиги жойлашган ҳудуд ҳам бир пайтлар фойдаланилмаган ер бўлган, қачонки сигирлар “салтанати”га айлангунига қадар. Бу “салтанат”нинг эса мақола қилинишида етарли асос бор. Буни эса мақолани ўқиб билиб оласиз.\nФермер хўжалиги нимаси билан аҳамиятли?\nИшга туширилганига эндигина бир йил бўлган “Янги аср” фермер хўжалиги бугун йирик кластерга айланган. Бу ерда жами 125 та ҳодим фаолият олиб бораётган бўлса, шундан 32 нафари кам таъминланган оилалар аъзоларидир. Демак, бир пайтлар қуруқ чўл бўлган ҳудудда йирик кластерни ташкил этган тадбиркор ташаббуси билан бугун бир неча ўнлаб оилалар қора қозони қайнаяпти. Мана тадбиркорлар нима учун керак! Мамлакатимизда тадбиркорлар учун катта имкониятлар тизими шакллантирилмоқда. Улар ишласа, фаолияти кенгайса, янги иш ўринлари яратилади. Камбағаллик билан курашишда ҳам тадбиркорлар синфининг аҳамияти катта. Мазкур фермер хўжалиги эса аҳолини фақат иш билан таъминлаш билангина чекланиб қолмаган.\n“Сигирлардан 99 % урғочи бузоқлар туғилади”\n“Фермер хўжалигимизда бугунги кунда 2000 га яқин сигирлар парвариш қилинмоқда. Ҳар бир сигир кунлик ўртача 25-27 литр сут беради. 105 литр рекорд даражада сут бергани ҳам бўлган. Сигирлар асосан Германия, Дания ва Эстониядан олиб келинади. Биз фақат урғочи қора моллар парвариши билан шуғулланамиз. Сунъий уруғлантириш орқали сигирлардан 99 % урғочи бузоқлар туғилади. Кунлик 40 тоннагача олинадиган сутдан сутни қайта ишлаш цехимизда 20 дан ортиқ маҳсулотлар тайёрланади”, - дейди “Янги аср” фермер хўжалиги раҳбари Жобир Темиров. Унинг таъкидлашича, у ерда ишловчи ҳодимлар 1 млн.дан 3 млн. сўмгача ойлик маош олишади.\nФермер хўжалигига ишга қабул қилинган 32 нафар кам таъминланганлардан ташқари тадбиркор яқин ҳудудларда имтиёзли кредитлар асосида сигирлар сотиб олган аҳолидан кунлик соғилган сутларни ҳам йиғиштириб олади. Бу эса сигирларни сотиб олганларда кунлик 25-27 литр сутни қаерга сотсам экан, деган ҳаёллардан фориғ қилади. Хуллас, ўз ишини билган тадбиркор ҳам ўз бизнесини юритади, ҳам ишсизларни иш билан таъминлайди, ҳам давлат бюджетига яхшигина солиқ ҳам тўлайди. Натижада ҳамма манфаатдор.\nНоябрь ойи Ўзбекистонда “Кексалар учун туризм ойлиги” деб эълон қилинди. Қандай имтиёзлар бор?\nЖиззахда “Ваз-2106” катта тезликда эшак аравага бориб урилди. Қурбонлар бор\nЎзбекистоннинг 8 та ҳудудида коронавирусдан касалланиш ортди


20 июн 2021, Тошкент вақти: 15:19\nШвеция жамоатчилик телевидениеси мамлакат ҳукуматига тегишли TeliaSonera ширкати Ўзбекистон президентининг тўнғич қизи Гулнора Каримовага миллионлаб АҚШ доллари миқдорида пора бергани иддао қилинган навбатдаги ҳужжатли филмни эфирга берди.\n"TeliaSonera ва Диктаторнинг қизи" деб номланган филм швед журналистлари сентябр ойида эълон қилган "TeliaSonera-ўзбек иши" номли ҳужжатли филмнинг давомидир.\nTeliaSonera Гулнорага пора бераётганини билган\n"TeliaSonera ва Диктаторнинг қизи" номли ҳижжатли филмда катта қисми Швеция ва Финляндия ҳукуматларига тегишли TeliaSonera ширкати Ўзбекистон телекоммуникацион бозорига кириш учун катта миқдорда пора бергани билан боғлиқ жанжалга оид янги тафсилотлар берилган.\nФилм муаллифларидан бири Фредерик Лориннинг Озодликка айтишича, чоршанба куни эфирга бериладиган филмдаги фактлар TeliaSonera ширкатининг ижрочи менежерлари билан суҳбатларга асосланган.\n- Бу филм аввал берилган ҳикоянинг давомидир. Унда 250 миллион АҚШ долларига яқин пора, полиция Гулнора Каримовага тегишли эканини гумон қилаётган ҳисоб рақамларига ўтказилгани ҳақида гап боради. Бугун эфирга бераётганимиз филмда TeliaSoneraнинг икки ижрочи менежери, яъни бу воқеани ширкат ичидан туриб кузатиб келган манбалар билан интервьюлар бор, дейди журналист.\nШвеция жамоатчилик телевидениеси TeliaSonera мулозимлари билан қилинган интервьюларни филм эфирга берилишидан олдин Озодликка тақдим қилди. Исми келтирилмаган бу мулозимлар TeliaSonera Ўзбекистонга кириб келишидан аввал Гулнора Каримова билан билвосита музокарага киришгани ва мамлакат телекоммуникация бозори эшикларини очиб бериш учун юзлаб миллион АҚШ доллари миқдорида пора беришга мажбур бўлгани ҳақида ҳикоя қилишади.\n- Гулнора билан келишиш TeliaSonera Ўзбекистонда иш бошлай олиши учун асосий шарт бўлган. У билан музокаралар 2007 йилнинг феврал-март ойларидаёқ бошланган, дея ҳикоя қилади TeliaSonera ижрочи менежери.\nАқл бовар қилмайдиган вазият\nУнинг айтишича, Гулнора Каримова номидан, TeliaSonera рақиби МТС-Ўзбекистон ширкати бош директори, ҳозирда Ўзбекистон томонидан молиявий жиноятларда айбланатган Беҳзод Аҳмедов музокара олиб борган.\n- Беҳзод Аҳмедов Гулноранинг агенти, воситачиси сифатида музокара қилган. У Гулноранинг дўсти, унинг телекоммуникация секторидаги воситачиси бўлган. Гулнора уни биз билан музокара қилиш учун шахсан тайинлаган, дейди TeliaSonera ижрочи менежери.\nШиркатнинг яна бир вакили, TeliaSonera Ўзбекистонда бизнес бошлаш ҳаракатларига доир ваизятни эслар экан, бундай дейди.\n- Беҳзод биз билан музокара қилиш учун тайинланди. Бу мутлақо ақл бовар қилмайдиган вазият эди. У рақиб ширкат МТС бош директори бўла туриб, Каримов оиласига бериладиган пора миқдорини TeliaSonera билан музокара қилган, дейди TeliaSonera мулозими.\nTeliaSonera 2007 йилнинг июлида Ўзбекистонга қарашли Coscom операторини сотиб олиб, иш бошлаганда, Гулнора Каримова билан аллақачон келишиб бўлинган эди, дея давом этади TeliaSonera вакили.\n- Ўшанда менга TeliaSonera ташкил қилаётган янги ширкатнинг бир қисми Гулнорага берилишини айтишди. Унга маҳаллий фирмалардан бири орқали янги ширкат улушларининг 20 фоизи бериладиган бўлди. TeliaSonera эса 2-3 йил ўтиб аввал келишилган нарх бўйича бу улушни сотиб олиши керак эди. Аниқ нархини мен билмайман. Бунинг эвазига Ўзбекистонда бизга 3G лицензияси, 2G ва 3G тўлқинлари ваъда қилинди,- дея эслайди TeliaSonera ижрочи менежери.\nTeliaSonerа 2007 йил июл ойида Ўзбекистондаги Coscom уяли алоқа оператори улушларининг 74 фоизини қарийб ярим миллиард АҚШ долларга сотиб олган эди. Кейинчалик Ucell дея номи ўзгартирилган ширкатнинг 26 фоизига эгалик қиладиган Takilant Ltd. ширкатидан яна 20 фоизлик улуш 2010 йилда сотиб олинади.\nГулнора Каримова номидан ҳаракат қилгани айтилаётган Takilnat Ltd. фирмаси ҳозирда ҳам UCell операторининг 6 фоизига эгалик қилиши айтилади.\nФилмда шунингдек, 2007 йил сентябрида Ўзбекистон расмийлари 3G алоқаси лецензиясини TeliaSoneraга эмас, маҳаллий Teleson Mobile фирмасига бергани айтилади. Лецензияни олишдан икки ҳафта олдин тузилган фирманинг эгаси эса Гунора Каримованинг гумаштаси Гаянэ Авакян бўлган. Авакян Ўзбекистон расмийларидан олган лицензияни кейин швед ширкатига сотади.\n"TeliaSonera ва Диктаторнинг қизи" филмида Швеция прокуратураси томонидан пора олганликда гумон қилинаётган Ўзбекистоннинг уч фуқароси ва Гулнора Каримовага яқин алоқаси бўлгани айтилаётган Беҳзод Аҳмедов, Гаянэ Авакян ва Алишер Эргешевлар устидан Швейцарияда очилган жиноий ишга оид тафсилотлар ҳам бор.\nTelaiSonera билан Гулнора Каримова ўртасидаги олди-бердида воситачи сифатида ишлатилгани айтилаётган Takilnat Ltd. ширкатининг Lombard Odier банкидаги ҳисоб рақамларини Баҳзод Аҳмедов назорат қилгани ва пора пуллари айнан ана шу ҳисоб рақамларига ўтказилгани айтилади филмда.\n- Lombard Odier банкидаги ҳисоб рақами Гулнора Каримовага алоқадор экани аниқ. Пуллар ана шу ҳисоб рақамларига ўтказилган. Ҳозирда Швейцария прокуратураси ўтказаётган терговнинг асосий эътибори ана шу ҳисоб рақамларига қаратилган ва катта миқдордаги пуллар музлатиб қўйилган, дейди журналист Фредерик Лорин.\nФилмда Швейцариядаги ишни ўрганаётган Le Matin Dimnache журнали мухбири Франсуа Пиллет июн ойида Женевадаги Lobard Odier банкида икки Ўзбекистон фуқароси Алишер Эргашев ва Шоҳруҳ Собировнинг ҳибсга олиниши тафсиолтларини ҳикоя қилади.\n- Банкда жиддий бир вазият юзага келади ва банк раҳбарияти саросимага тушиб қолади. Гаянэ Авакян яна икки ўзбек ҳамроҳлигида банкка кириб келишади. Улар Takilant фирмасига қарашли ҳисоб рақамига даҳл қилишади. Лекин ҳисоб рақамининг эгаси Беҳзод Аҳмедов эканини кўрган банкирлар бунга рухсат бермайди. Банк ўз мижозлари бўлган Беҳзод Аҳмедовга қўнғироқ қилишга уринишади, лекин у жавоб бермайди. Афтидан Беҳзод Аҳмедов билан Гулнора Каримова ўртасида гап қочган, нима сабабдан экани аниқ эмас. Лекин Гулнора Каримовага яқин шахслар Женевага келиб, бу пулларнинг хўжайини Аҳмедов эмас, Гаянэ Авякян, деб туриб олишлари банк ходимлари учун мутлақ янгилик бўлади. Авакян пуллар унга тегишли эканини тасдиқловчи ҳужжатларни келтиришни ваъда қилади, лекин олиб келмайди. Шундан кейин банк раҳбарияти Швейцария ҳуқуқ тартибот идораларини бундан хабардор қилади. Полиция Takilant ҳисоб рақамига даҳл қилмоқчи бўлган бу одамлар орқасидан кузатув ўрнатади ва орадан бир неча кун ўтиб Женевада ҳибсга олади, дея ҳикоя қилади швейцариялик журналист.\nАйни пайтда Швециядаги ишни тергов қилаётган мамлакат прокуратурасининг Коррупцияга қарши кураш бўлими раҳбари Гуннар Стетлер Озодлик мухбирининг айбланувчилар Ўзбекистон президенти оиласига алоқадорлигига оид иддаолар тергов доирасида ўрганилмоқдами, деган саволини изоҳлашдан бош тортди.\nФредерик Лориннинг Озодликка айтишича, ҳозирда норвег журналистлари ҳам Ўзбекистондаги Билайн мобил операторининг эгаси, Норвегия ва Ҳолландияга доир Вимпелком ширкати ҳам Ўзбекистон бозорига кириш имкони учун, ҳудди шундай схема асосида Гулнора Каримовага пора берганига оид суриштирувни бошлаган.\n"TeliaSonera ва Диктаторнинг қизи" филми муаллифлари шунингдек, шу йилнинг бошида Швецияда ўзбекистонлик таниқли имом Обдхон қори Назаровга қилинган суиқасдга ҳам тўхталган. Филмда имомнинг ўғли Довут Назаров ва бошқа ўзбекистонлик муҳожирлар билан интервьюлар асосида, суиқасд Ўзбекистон махфий хизматлари томонидан амалга оширилганига ишора қилинади.


Ўзгаришлар ўзгартиришларни тақозо этмоқда\nДавлат солиқ қўмитаси “Юридик ва жисмоний шахслар томонидан валюта операциялари амалга оширилишининг асосланганлиги юзасидан мониторинг олиб бориш тартиби тўғрисида низомга ўзгартириш ва қўшимчалар киритиш ҳақида”ги қарор лойиҳасини ишлаб чиқди. Лойиҳа Давлат солиқ қўмитаси, Давлат божхона қўмитаси ва Марказий банк Бошқаруви қарори сифатида тайёрланди.\nБугунги кунда, қонунчилик нормаларига ўзгартириш ва қўшимчалар киритилиши хўжалик субъектлари томонидан амалга оширилаётган валюта операциялари турлари ва шакллари ўзгаришига сабаб бўлмоқда. Бу эса ташқи савдо операциялари мониторинги борасидаги талабларни ҳам ўзгартиришни тақозо этмоқда.\nХусусан, 2013 йил 12 июнда Адлия вазирлигида 2467-сон билан рўйхатга олинган амалдаги Низомда офшор ҳудудларга амалга оширилган тўловлар юзасидан банклар томонидан давлат солиқ хизмати органларига маълумот тақдим этилиши белгиланган. Аммо мазкур ҳудудлардан қабул қилинаётган валюта маблағлари юзасидан маълумот тақдим этиш кўзда тутилмаган.\nМижозларнинг ташқи савдо шартномалари бўйича вужудга келган муддати ўтган дебитор қарздорлиги тўғрисидаги маълумотларни тақдим этишнинг ягона шакли белгиланмаган. Бу эса банклар томонидан маълумотлар ҳар-хил шаклда тақдим этилишига, натижада уларни умумлаштирган ҳолда назорат қилишда ноаниқлик ва қийинчиликлар юзага келяпти.\nЮқоридагиларни инобатга олиб, Низомга қуйидаги ўзгартириш ва қўшимчалар киритилмоқда:\n- тижорат банклари томонидан солиқ органларига тақдим этиладиган маълумотлар турлари кенгайтирилиб, ҳисобот шакллари такомиллаштирилмоқда;\n- божхона органлари томонидан солиқ органларига маълумотлар хорижий давлатлар божхона хизматларининг зарур маълумотлари асосида тақдим этилиши белгиланмоқда;\n- валюта операциялари мониторинги жараёнида алоҳида эътибор қаратилиши лозим бўлган ҳолатлар ҳамда мониторинг натижасида амалга ошириладиган тадбирлар киритилмоқда.\nМазкур лойиҳанинг қабул қилиниши юридик ва жисмоний шахслар томонидан амалга оширилаётган валюта операциялари мониторингини тартибга солади.\nМазкур лойиҳа муҳокамаси 2020 йил 16 июлгача давом этади.


Обама Brexit туфайли исён кўтармасликка чақирди\n18:03 / 28.06.2016\nАҚШ президенти Барак Обама ўтган ҳафтада бўлиб ўтган референдум натижалари туфайли "молиявий ва халқаро исён кўтармасликка" чақирди. У бугун 28 июнь куни Американинг NPR радиостанцияси эфирида бу ҳақида маълум қилди.\n"Мен унинг аҳамиятини бу қадар бўрттирмас эдим. Brexit'дан кейин ҳамма худди НАТО қаёққадир ғойиб бўлгандек ёки трансатлантик иттифоққа чек қўйилаётгандек жазавага тушиб қолди. Аслида бундай эмас", - деди Обама.\nАҚШ президентининг сўзларига кўра, ушбу вазиятга энг яхшиси шундай изоҳ бериш мумкин: "Европа интеграцияси лойиҳасида "пауза" тугмаси босилди".\n23 июнда Буюк Британиянинг Европа Иттифоқидан (ЕИ) чиқиш тарафдорлари референдумда ғалаба қозонишди.\nБритания Евроиттифоқ бўйича муҳим қарорни эълон қилмоқчи\n08:48 / 17.05.2018\nМэйга Brexit шартлари бўйича ультиматум қўйилди\n16:38 / 02.05.2018\nТИВда Буюк Британия делегацияси билан Brexit муҳокама қилинди\n18:03 / 10.04.2018


Представляем банки — Попасть в будущее\nбанклари, азначилик, тижорат банклари амда молиявий бўлимлар ва . фаолияти кўп жи атдан бир неча идоранинг бозор муносабатларига мос банкларининг ресурс базасини муста камлаш, инвестицион фаоллиги ва.\nИнвестицион портфелни итисодий-математик усуллар ёрдамида ва тижорат банкларининг имматли оозларга инвестициялашини.\nТижорат банкларининг инвестицион фаолияти ва унга таъсир ?илувчи омиллар\nЖисмоний ва юридик шахслар, тижорат банкларининг банк исоб инвестицион воситачиларнинг депо исоб ра амларини юритиш;.\nbirjalarning faoliyati yoritilgan va bu bozorlarda qanday ishtirok etish va Даромад ва харажатларни ажратиш тамойили – инвестицион лойи а тортишни, хусусий мабла лар ки тижорат банкларининг арз мабла ларидан.\nкайта сотиш ва тижорат ишларини ташкил этиш билан шугулланувчи тадбиркорлар. Учинчидан, максад жихатидан тадбиркорликнинг икки турини а.\nтадбиркорлик фаолияти айрим турлари бўйича юридик ва жисмоний . Ўзбекистон Республикаси Президентининг «Тижорат банкларининг ва инвестицион фаоллигини ошириш чора-тадбирлари тў рисида» йил 16 .\nинвестицион и лимни исло этиш ва техник Очи акциядорлик тижорат . банкларининг кредиторлик ташаббуслари асо- айд этиш керакки, касаначилик фаолияти а олининг иш билан банд бўлмаган исмини ишлаб.


Видео, фото: Пойтахт талабалари пахта теримидан қайтмоқда – Газета.uz\nВидео, фото: Пойтахт талабалари пахта теримидан қайтмоқда\n«Газета.uz» мухбири пойтахт вокзалида пахта теримидан қайтаётган талабалар билан учрашди.\n23 сентябрь 2017, 09:53 Медиа Жамият\nТошкент ирригация ва қишлоқ хўжалигини механизациялаш муҳандислари институти (ТИҚХММИ) талабалари 22 сентябрь куни Сирдарё вилоятининг Сайхунобод туманида бир кун бўлганидан сўнг уйга қайтишди. Талабаларни пахта далаларидан қайтариш масаласи бир кун муқаддам Ўзбекистон бош вазири Абдулла Арипов ўтказган селектор йиғилишидан сўнг бошланди. «Газета.uz» мухбири вокзалда талабаларни кутиб олди.\nТИҚХММИ талабалари бўлган рейс 14:50 да етиб келди. Институтнинг маънавият ва маърифат ишлари бўйича проректори Қодир Шоввозовнинг маълум қилишича, жўнатилган барча талабалар — 2500 га яқин кишининг барчаси қайтарилди. Аввалроқ — 13:30 да эса Тошкент давлат аграр университети талабалари бўлган 26 вагонлик таркиб етиб келди.\n«Газета.uz» мухбири билан бўлган суҳбатда талабалар ҳаттоки пахта даласига чиқишга улгурмаганини маълум қилишди. «Қайтганимиздан хурсандмиз, Президентимизга раҳмат», — деди биринчи босқич талабаларидан бири.\n«Биз пахтага бошқа бормаймизми? Ҳаттоки унга қўл тегишга ҳам улгурмадик», — дейди бошқаси.\n«Давлатга фойдамиз тегишини истаган эдик, шунинг учун пахтага боргандик», — деди яна бир талаба.\n«Газета.uz» 6 239\n23 сентябрь 2017, 17:02\n1 ойгина вакт колди пахтамизи егин сочин бошланмасдан териб олганимиз яхшииди баьзи одамларни езганларини укиб хафа булиб кетдим хашар йули билан териб олмасак далаларда колиб кетмасейди уволку нахот канча бойликку ахир нахот тушинмиди\n23 сентябрь 2017, 17:04\nНега бу даражада вахима килишди фейсбукка кириб езганларини укиб одамларни хафа булиб кетдим планлар тулса давлатимиз узимизга сарф киладику\nНега Олий харбий божхона институти талабалари кайтарилмади? Пахта сохаси уларга тўгридан тугри таалукли эмаску, аграр ва ирригация институтларидан фаркли равишда\nСамарқанд вилояти ҳокимининг собиқ ўринбосарига қўлланилган эҳтиёт чораси ўзгартирилди


Европа ва Шимолий Америка Ямандан юк қабул қилишни тўхтатди\n20 октябр 2021, Тошкент вақти: 18:41\nЕвропа ва Шимолий Америка давлатлари Ямандан учган самолётларда бомба солинган почта жўнатмалари аниқланганидан кейин авиация соҳасида хавфсизлик чораларини кучайтиршларини эълон қилди. Бомба жўнатмалари билан боғлиқ фитна ортида Ал-Қоида тургани айтилмоқда.\nБу воқеа муносабати билан Британия, Германия, Ҳолландия, Франция, Канада ва Қўшма Штатлар хавфсизлик чоралари ўлароқ, Ямандан юк ташувчи самолётларни қабул қилишни тўхтатишлари ва бомбаларни аниқлаш бўйича қўшимча чораларни кўришларини эълон қилди.\nҚўшма Штатларга учиб кетаётган юк ташувчи самолётларда топилган портловчи жўнатмалар ўтган ҳафта Англия ва Дубайда ушлаб қолинди.\nҒарб давлатлари бомба жўнатмаларига оид фитна Ал-Қоида томонидан уюштирилганини гумон қилмоқда. Қўшма Штатлар махфий хизматлари асосий гумонланувчи сифатида саудиялик Иброҳим Ҳасан Ал-Асирий номини тилга олмоқда. Ал-Асирийнинг Ямандаги Ал-Қоида ҳалқасига алоқаси борлиги айтилади.


Давлат Думаси Донбасс "республикалари"ни тан олмади\nРоссия Давлат Думаси 11 май куни Украинанинг айирмачи Донецк ва Луганск вилоятларида бўлиб ўтган “мустақилликка оид референдум”ларни ўз йиғилишида муҳокама қилди.\nБироқ, коммунистлардан ташқари парламентдаги бошқа биронта ҳам сиёсий гуруҳ Донбасс ҳудудлари мустақиллигини тан олиш ва уларни Россияга қўшиб олиш ҳақида очиқ фикр билдирмади.\nРеферендумга чиқарилган масалани “халқ республикаларининг аҳоли томонидан бир овоздан қўллаб-қувватлангани”ни таъкидлаган Россия Ташқи ишлар вазирлиги, шунга қарамасдан, “референдум натижаларининг ҳаётга татбиқ этилиши масаласи Киев, Донецк ва Луганск ўртасидаги музокара асосида олиб борилиши”га эътибор қаратди. Бундан чиқди, Донецк ва Луганскдаги 100 фоизли “овоз беришлар”, Қримдаги сайловлардан фарқли ўлароқ, сўзсиз Россия таркибига қўшиб олиш деганини билдирмайди.\nФақат Россия Компартияси вакилларигина Кремлга Донбассни тан олишни таклиф этди.\n“Россия ҳукумати бизга қардош бўлган халқларнинг яхлитлиги тикланиши Россия тарафидан тўлиқ қувватланишини ўз зиммасига олиши зарур”, дейилади КПРФ баёнотида.\nМДҲ ишлари бўйича Дума қўмитаси раиси Леонид Слуцкий “референдум натижалари Украина билан кейинги музокараларда инобатга олинади”, деган бўлса, Ғарб санкцияларига учраган парламент спикери Сергей Наришкин журналистлар олдида қилган чиқишида “умумий музокаралар” тўғрисида гапирди.\n- Украинадаги вазият жуда мураккаблашиб кетди ва гуманитар фалокат кўринишига эга бўлмоқда. Лекин биз инқироз чуқурлашиб боришини тўхтатиш мумкин, деб ҳисоблаймиз. Бу Конституция асосида белгиланган умумжамоавий келишув асосида амалга ошиши лозим. Бундай келишув эса бутун жамият, сиёсий кучлар ва минтақалар билан келишган ҳолда олиб борилиши зарур, дея парламент раҳбарияти расмий муносабатини билдирди спикер Наришкин.\n“Справедливая Россия” партиясининг парламентдаги фракцияси раҳбари Сергей Миронов кескин сўзлаган бўлсада, у ҳам Донбасс мустақиллиги тўғрисида лом-мим демади.\n- Киевдаги соҳта ҳукумат “жазо амалиётларини”, ўз халқига қарши курашни давом эттираётгани Украина қўшинларининг бу икки “халқ республикалари” ҳудудида жойлашуви ва уни оккупация қилиши – бу инкор этиб бўлмас факт. Буни ҳозирча на Киев, на Вашингтондаги жаноблар тан олмоқда, деди Сергей Миронов.\nНиҳоят, Ғарб мамлакатлари ва Украинанинг расмий ҳукуматини обдон ҳақоратлаб олган депутатлар, Донецк ва Луганск “халқ республикалари” масаласида “жаҳон парламентларига мурожаатнома тайёрлаш” ва “Украинада юзага келаётган гуманитар фалокат ва оммавий қирғинни тўхтатиш” борасида мурожаатнома қабул қилди.\nРоссия Давлат Думасининг Қримни қўшиб олиш масаласи юзасидан овоз бериш жараёнида қарши овоз берган биргина депутат Илья Пономарёв эди (ундан бу “қилмиши” учун айрим халқ вакиллари депутатлик мандатини олиб қўйишни талаб қилмоқда). Бундай масаланинг кўтарилганига қарши чиққан “Справедливая Россия” фракцияси аъзоси Дмитрий Гудков эса, овоз беришдан бош тортган эди.\nОзодлик билан суҳбатда Дмитрий Гудков Донбасснинг Россияга киритилиши ортидан Ғарб Россияга нисбатан ўз санкцияларини кучайтириши мумкинлигидан огоҳлантирди.\n- Биз олдиндан башорат қилиш мушкул бўлган бир даврда яшаяпмиз. Мантиқ ва соғлом фикр нуқтаи назаридан мен, албатта, бу “республикалар” Россия таркибига киритилмайди, деб жавоб бераман. Биринчидан, бу минтақалар дотация ҳисобига яшайди, ўзимизнинг иқтисодиётимизда муаммолар етарли. Иккинчи сабаб – бу ҳудудларни қўшиб олишдан кейин ЕИ ва АҚШ томонидан жуда жиддий иқтисодий санкциялар жорий қилинади, дея муносабат билдирди мухолифатчи депутат Дмитрий Гудков Озодликка.\n1 март куни Владимир Путинга Қримга қўшин киритиш рухсатини берган Россия парламентининг юқори палатаси – Федерация кенгаши аъзолари ҳам Донецк ва Луганскнинг Россия таркибига қўшиб олиниши масаласида вазминлик намойиш қилди.\n- Украина давлат тузилишининг энг мувофиқ кўриниши федераллашув бўлиши мумкин. Айнан шу Украинанинг тинч ва барқарор тараққиётини кафолатлаши мумкин, деди Кенгаш муносабатини билдирган вице-спикер Илёс Умаханов.\nРус жамиятида босқинчилик кайфияти ҳукмрон бўлишига қарамасдан, 14 май куни Россия Ташқи ишлар вазири Сергей Лавров Москванинг Украинага қўшин жўнатиш нияти йўқлигини маълум қилди.\nУкраина шарқидаги референдумни кечиктиришни айримачиларга тавсия қилган Россия президенти Владимир Путин ўз муносабатини билдирганича йўқ. Давлат раҳбари матбуот котиби Дмитрий Песков президент “бу ҳодисаларга ўз муносабатини расмий натижалар эълон қилиниши ортидан эълон қилади”, деди.\n11 май куни Украина шарқида ўзини мустақил деб эълон қилган Донецк ва Луганск вилоятларида референдумлар бўлиб ўтди. “Донецк халқ республикаси” раиси Роман Лягин мустақиллик учун маҳаллий аҳолининг 89,7 фоизи овоз берганини маълум қилди. Луганск вилояти сайлов комиссияси эълон қилган овоз бериш натижаларига кўра, бу ҳудудда 96,2 фоиз аҳоли минтақа мустақиллигини ёқлаб чиққан.\nРоссия таркибига қўшилиш мурожаати билан чиққан Донецк республикаси етакчиларидан бири Денис Пушилин Россияга қўшилиш тўғрисида яна бир референдум ўтказилиши мумкинлигини маълум қилди.


Блейк: “Араб баҳори” ҳаммага сабоқ бўлиши керак\nАҚШ Давлат котибининг Жанубий ва Марказий Осиё бўйича ёрдамчиси Роберт Блейк Марказий Осиё лидерлари ўз мамлакатлари фуқароларига кўпроқ эркинлик беришлари керак, деган фикрда.\nХусусан, Блейк фикрича, Марказий Осиё ҳукуматлари ва жамиятлари бу воқеалардан хулоса чиқаришлари керак.\nБу эътироф АҚШ Давлат котибининг Жанубий ва Марказий Осиё бўйича ёрдамчиси Роберт Блейк тилидан янгради.\nЖума куни Европада хавфсизлик ва ҳамкорлик комиссияси аъзолари қаршисида нутқ сўзлаган АҚШ мулозими Блейк Марказий Осиёда яқин орада халқ ғалаёнлари юз бериши эҳтимолдан йироқ эканини айтаркан, айни пайтда минтақа лидерлари фуқаролар эркинлигини чекламасликлари кераклигини қайд этди.\n- Марказий Осиёдаги дўстларимизга бераётган маслаҳатларимиздан бири мазкур воқеалар ва уларнинг оқибатларига эътибор қаратиши лозимлигида акс этади. Фақат Марказий Осиёдагина эмас, бутун дунёдаги лидерлар “араб баҳори”дан сабоқ олишлари керак. Сўнгги ойларда Марказий Осиёдаги мансабдор шахслар билан учрашувлар чоғида мен уларни сиёсий эркинликлар, шахс эркинлиги ва эътиқод эркинлиги учун майдонни кенгайтиришга, соғлом фуқаролик жамияти ва демократик институтлар ривожи учун шароит яратишга ва иқтисод ислоҳотлар томон йўналиш олишга чақираяпман, - деди Роберт Блейк.\nАҚШ Давлат котиби ёрдамчисига кўра, Марказий Осиё мамлакатлари раҳбарлари оз фурсат ичида берилган ҳаддан зиёд эркинлик хаос ва сиёсий ғавғоларга сабаб бўлиши мумкинлигидан хавотирланиб, босқичма-босқич ўзгаришларни ёқлаб чиқмоқдалар. Жаноб Блейкнинг айтишича, улар демократик ислоҳотларга шубҳа билан қараб, ўз мамлакатларида сиёсий, ижтимоий, диний ва иқтисодий турмушда кескин чекловларни сақлаб қолишда давом этмоқдалар.\n- Биз бу хато сиёсат, деб ҳисоблаймиз. Гарчи демократия шароитида тартибсизликлар бўлиб турса-да ва бу тузум баъзан алғов-далғов кўринса-да, у юқорида даражадаги барқарорлик ва хавфсизликни таъминлаб беради, чунки у жамиятга сиёсий ва иқтисодий тарангликдан халос бўлиб туриш учун зарур туйнук тақдим этади. Демократик йўл билан сайланган, эркин ифода қилинувчи ижтимоий фикр билан ҳисоблашадиган ҳукуматлар халқ ва ҳукумат ўртасида кўпроқ ишонч уйғонишига имкон яратадилар. Биз чорлаётган демократия зўравонлик ёки инқилоб билан боғлиқ эмас. У тинч, толерант ва эволюцион характерга эга ҳамда у, асосан, сайловларда эркин сайлаш ва эркин фуқаролик жамияти орқали ҳаракат қилади. Демократияни кўча зўравонлиги ва иқтисодий хаосга тенглаштириб бўлмайди. Аксинча, демократия умид беради ва йиғилиб қолган муаммоларни ҳал қилишда реалистик, тинч ёндашувларни таъминлаб беради, - деди Роберт Блейк.\nШунингдек, у Вашингтон ҳозирги даврга АҚШнинг Марказий Осиё мамлакатлари билан диний, сиёсий ва шахс эркинлиги соҳаларида ҳамкорликни чуқурлаштириш вақти ўлароқ қараётганини айтди.\nЖаноб Блейк мустақилликка эришилганидан сўнг ўтган йигирма йил ичида Қозоғистон, Ўзбекистон, Туркманистон ва Тожикистон раҳбарлари ўз мамлакатларида демократик институтларни яратишга бир неча бор ва очиқ чақириқлар билан чиққанларига эътибор қаратди. АҚШ дипломатига кўра, бу лидерлар кўп маротаба нутқлар ирод қилганлар, фармонлар чиқарганлар, лекин бу фармонларнинг турмушга татбиқ этиш учун жуда кам иш қилганлар.\n- Ўзбекистон президенти Каримов 2010 йил ноябрида чиқиш қилиб, [ўзбекистонликларни] сиёсий плюрализм ва фуқаролик жамиятини ривожлантиришга чақирганди. Ҳозирги пайтда буни воқеликка айлантириш учун кам иш қилинди, бироқ биз президент Каримовни мазкур нутқи билан ўз зиммасига олган мажбуриятларни бажаришга чақиришда давом этамиз, - деди АҚШ Давлат котиби ёрдамчиси.\nЎз сўзи охирида Роберт Блейк яқин келажакда минтақада сезиларли ўзгаришлар бўлишини башорат қилмаслигини таъкидлади.\n- “Араб баҳори”га қарамай, демократия узоқ муддатли жараён бўлиб ҳисобланади. Биз Марказий Осиёдаги барча ҳамкорларимизга кучли демократик институтлар ва янада очиқроқ жамиятларни ривожлантиришда кўмаклашган ҳолда, улар билан ишлашда давом этамиз, - деди АҚШ Давлат котибининг Жанубий ва Марказий Осиё бўйича ёрдамчиси Роберт Блейк.


18:14 09.06.2018 (Янгиланган 18:25 09.06.2018) Ҳавола олиш\nМутахассиснинг фикрига кўра, бундай мослама тезкор-қидирув фаолиятини амалга оширишда махфий тарзда маълумот олиш учун фойдаланиладиган махсус техник восита ҳисобланади\nТОШКЕНТ, 9 июн — Sputnik. Волгограднинг навбатдаги аҳолиси видеокамера ўрнатилган кўзойнакни ноқонуний равишда сотиб олиб, пуллагани учун суд олдида жавоб беради, деб хабар берди Жанубий транспорт прокуратураси.\nИлгарироқ Волгограднинг 49 яшар фуқароси махфий равишда маълумот олиш учун мўлжалланган техника воситаларни ноқонуний равишда қўлга киритгани ва пуллагани учун бир йил шартли равишда жазо олганлиги ҳақида хабар берилган эди.\nПрокуратура маълумотларига кўра, эркак видеокамера ўрнатилган қуёш нурларидан ҳимоя қмлувчи кўзойнакни харид қилган ва Волгоград-1 темир йўл станциясида сотишга уринганида қўлга олинган.\nЭнди эса Волгоград транспорт прокуратураси худди шундай мосламани темир йўл станциясида 2 минг рублга сотишга уринган 29 яшар волгоградликка нисбатан жиноий ишни судга оширмоқда.\n"Дастлабки суриштирув ишлари давомида аниқланишича, 2018 йилда Ali Express интернет-сайти орқали электрон мослама — видеокамера ўрнатилган қуёшдан ҳимояловчи қўлга олинган. Мутахассиснинг фикрига кўра, бундай мослама тезкор-қидирув фаолиятини амалга оширишда махфий тарзда маълумот олиш учун фойдаланиладиган махсус техник восита ҳисобланади.\nМуассаса маълумотларига кўра, кўзойнакни сотиш полиция назорати остида бўлган ва пулни бераётган маҳалда эркак қўлда олинган. Волгоградлик бу иши учун тўрт йил муддатга озодликдан маҳрум этилиши мумкин.


Антарктидада қадимий кўл топилди\nАнтарктидада улкан муз қатлами остидан қадимий кўп топилди. Сув ҳавзасига "Қорли бургут" деб ном берилган.\nОлимлар сунъий йўлдошлар ёрдамида олинган суратлар орқали музликлардан бирида ёнида чуқурлик борлигини кўришган. Шундан кейин георадарлар ва магнитометрлар ёрдамида муз қатлами остида кўл борлиги тасдиқланган.\n"Ушбу кўл ўзида Шарқий Антарктида муз қатламининг бутун тарихи – унинг 34 миллион йил аввал туғилиши, ривожланиши ва эволюция жараёнига оид маълумотларни сақлайди", дейди тадқиқотчилардан бири Дон Бланкешип.\nКўлнинг узунлиги 50 километр, эни 15 километр, чуқурлиги 200 метрга тенг. Сув ҳавзаси остидаги чўкинди қалинлиги эса 300 метрни ташкил қилади. Олимлар ушбу кўлнинг тарихини ўрганиш учун ҳали жуда кўп изланишлар олиб бориш кераклигини таъкидлаганлар.\nКиритилди: 15:20 14.05.2022. Ўқилди: 1956 марта. Фикрлар сони: 0 та.


Алламжонов: "Отабек Сатторий айнан қандай моддаларни бузган ёки нима гуноҳи бор — аниқ билмайман" - XABAR.INFO\nАлламжонов: «Отабек Сатторий айнан қандай моддаларни бузган ёки нима гуноҳи бор — аниқ билмайман»\nМиллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов сурхондарёлик блогер Отабек Сатторий ҳақида фикр билдирди.\n«Отабек Сатторий айнан қандай моддаларни бузган ёки нима гуноҳи бор — аниқ билмайман. Расмий баёнотда товламачилик, дейилган. Албатта, шак-шубҳасиз, бу ҳақиқат бўлса ва суд давомида исботланса, қонунда белгиланган жазо берилиши тўғри. Қонунни бузишга на журналист ва на блогер ҳақли. Мен бу ҳақида кеча ўз фикримни билдирдим.\nЛекин нима учун энг хавфли жиноятчидек унинг уйида тинтув ўтказилди, нима учун у кўплаб одамлар билан олиб кетилди, нима учун суд ёпиқ бўляпти? Барча товламачиликда гумон қилинган фуқароларга шунақа муносабат қилинадими? Ёки блогер бўлгани учун шундай алоҳида “ҳурмат-эҳтиромми”? Бу нормал ҳолатми? Ички ишлар вазирлиги бу масала юзасидан изоҳ бериши шарт. Методлар қачон ўзгаради? Босиб олиб кетмай, идорага қонуний чақирув қоғози билан чақирилса, келмас эдими? Эҳтиёт чораси сифатида нима учун энг оғири, қамоқ танланди? Қонун ҳамма учун баробар экан, орган ходимлари ҳам ошириб юборишмасин. Бизнинг жамоат фондимиз бундай ҳатти-ҳаракатни кескин қоралайди. Бош прокуратурадан ушбу ҳолатга ҳуқуқий баҳо беришларини сўраймиз.\nАлбатта, бизнинг ҳамкасбларимиз орасида ҳам бошқа соҳалар каби қонунбузарлари бор. Вилоят, шаҳарларда ўзини блогерман деб, турли товламачилик йўллари билан кун кўраётганлар йўқ эмас. Лекин аксарият халқ дарди билан яшайдиган журналист ва блогерлар билан боғлиқ ҳуқуқий масалалар максимум очиқ-ошкора, шаффоф бўлиши керак.\nБир сўз билан айтганда, янги Ўзбекистонда бу масала ҳам янгича бўлиши керак», деб ёзди у телеграмдаги саҳифасида.\n«Р/500» ёзуви бўлган парацетамол таблеткасида хавфли вирус борлиги ростми?


Йўқотилган банк картасидан ечилган пулларни қайтариш мумкинми? » "Kattaqo'rgon haqiqati" газетаси\nXarita: Демонстрационный сайт » Jamiyat » Йўқотилган банк картасидан ечилган пулларни қайтариш мумкинми?\nЙўқотилган банк картасидан ечилган пулларни қайтариш мумкинми?\n28 июнь, 2020 0 34\nЎзбекистон Республикасининг 2019 йил 1 ноябрдаги “Тўловлар ва тўлов тизимлари тўғрисида”ги Қонунига мувофиқ:\n— Банк карталарини чиқариш ва улардан фойдаланиш банк картасининг эмитенти ҳамда банк картасини сақловчи ўртасида тузилган шартнома асосида амалга оширилиши, банк картасининг эмитенти банк картасини сақловчи билан шартнома тузилгунига қадар банк картаси сақловчисини банк картасидан фойдаланиш чоғидаги хавфсизлик шартлари ва чоралари, эътирозларни бериш усуллари ва уларни кўриб чиқиш тартиби тўғрисида хабардор қилиши шарт эканлиги қайд этилган;\n— банк картасининг йўқолганлиги ёки ундан рухсатсиз фойдаланилганлиги факти аниқланганда, банк картасини сақловчи банк картасининг эмитентини бу ҳақда хабардор қилади. Банк картасининг эмитенти банк картаси йўқолганлиги ёки банк картасидан рухсатсиз фойдаланилганлиги тўғрисида хабардор қилинмаган тақдирда, барча таваккалчиликлар банк картасини сақловчининг зиммасида бўлиши белгиланган;\n— банк картасининг эмитенти банк картаси йўқолганлиги ёки банк картасидан рухсатсиз фойдаланилганлиги тўғрисида хабарнома олинганидан кейин банк картасини дарҳол блокировка қилади. Банк картасининг эмитенти банк картаси йўқолганлиги ва (ёки) банк картасидан рухсатсиз фойдаланилганлиги тўғрисида хабарнома олинганидан кейин банк картасидан рухсатсиз фойдаланганлик учун жавобгар бўлади.\nЙўқотилган картани бегона шахслар томонидан фойдаланиш ҳолати юзага келган тақдирда (банкка хабар берилмаганда ёки фойдаланувчининг ўзи блокировка қилмаганда), бу ҳақида ҳуқуқни муҳофаза қилувчи органларга белгиланган тартибда тезкор хабар берилиши керак.\nЎзбекистон Марказий банки матбуот хизмати